open-index/open-wikipedia-markdown huggingface dataset:
ബംഗാൾ ക്ഷാമം (1770)

എ.ഡി 1769 - 1770 കാലഘട്ടത്തിൽ ബീഹാറിലും ബംഗാളിലും ഉണ്ടായ  ക്ഷാമമാണ് **1770-ലെ ബംഗാൾ ക്ഷാമം** എന്ന പേരിൽ അറിയപ്പെടുന്നത്.  ( **Great Bengal Famine of 1770** ) മൂന്ന് കോടിയോളം ജനങ്ങളെ ബാധിച്ച ഈ ക്ഷാമം അക്കാലത്ത് ആ പ്രദേശത്തിൽ നിവസിച്ചിരുന്ന മൂന്നിൽ ഒരാളെ ബാധിച്ചു. അക്കാലത്ത് ഈ പ്രദേശം ബ്രിട്ടീഷ് ഈസ്റ്റ് ഇന്ത്യ കമ്പനിയുടേയും മുഗൾ സാമ്രാജ്യത്തിന്റെയും സംയുക്ത ഭരണത്തിൻ കീഴിൽ ആയിരുന്നു. ഈസ്റ്റ് ഇന്ത്യ കമ്പനിക്ക് കരം പിരിക്കാനുള്ള അധികാരം  മുഗളർ അനുവദിച്ചിരുന്നതിനു ശേഷമാണ് ഈ ക്ഷാമം ആരംഭിച്ചത്, പക്ഷേ സിവിൽ ഭരണം മുഗൾ ഗവർണ്ണർ ആയ ബംഗാൾ ഗവർണ്ണറിൽ (നസാം ഉൾ ദൗള1765-72) തന്നെ നിക്ഷിപ്തമായിരുന്നു .

1768-ലെ ശരത്കാലത്തിലും 1769-ലെ വേനൽക്കാലത്തിലും സംഭവിച്ച വിളനാശവും അക്കാലത്തു് പടർന്ന് പിടിച്ച വസൂരിയും ഈ ക്ഷാമത്തിന്റെ പ്രധാന കാരണങ്ങളായി കണക്കാക്കപ്പെടുന്നു.  പരിശീലം ലഭിച്ച ഉദ്യോഗസ്ഥന്മാരുടെ അഭാവം കാരണം നികുതി പിരിക്കൽ കാര്യക്ഷമമായി നടത്താൻ ഈസ്റ്റ് ഇന്ത്യ കമ്പനിക്ക് കഴിഞ്ഞിരുന്നില്ല. ധാന്യക്കച്ചവടക്കാർ കർഷകർക്ക് മുൻകൂറായി പണം നൽകിയിരുന്നത് നിർത്തലാക്കിയെങ്കിലും മറ്റ് പ്രദേശങ്ങളിലേക്ക് ധാന്യങ്ങൾ കയറ്റുമതി നടത്തുന്നത് തുടർന്നു. ഈസ്റ്റ് ഇന്ത്യ കമ്പനി പട്ടാളക്കാർക്ക് വേണ്ടി വളരേയധികം  അരി വാങ്ങിച്ചുകൂട്ടി, കമ്പനിയുടെ ആ പ്രദേശത്തിലെ ജോലിക്കാരും അവരുടെ ഗുമസ്തന്മാരും പ്രദേശികമായി ധാന്യസംഭരണത്തിന്റെ കുത്തകകളായി 1769-ന്റെ അവസാനത്തോടെ ഇരട്ടിയായ അരിവില 1770-ൽ മൂന്നിരട്ടിയായി വർദ്ധിച്ചു. നിരന്തരമായ സൈന്യനീക്കം ബീഹാറിലെ വരൾച്ചാബാധിത പ്രദേശങ്ങളിലെ അവസ്ഥ കൂടുതൽ ഗുരുതരമാക്കി. ഈസ്റ്റ് ഇന്ത്യാ കമ്പനി വരൾച്ചാബാധിതരെ സഹായിക്കാൻ പ്രത്യക്ഷമയി ഒന്നും ചെയ്തില്ല എന്നത് കൂടാതെ  നികുതി കുറക്കാനും തുനിഞ്ഞില്ല .

1770-ലെ വേനൽക്കാലമായതോടെ ആ പ്രദേശങ്ങളിൽ എമ്പാടുമായി ആളുകൾ മരിച്ച് വീഴാൻ തുടങ്ങി. തുടർന്നുണ്ടായ മൺസൂൺ കാലത്ത് വേണ്ടത്ര മഴ ലഭിച്ചെങ്കിലും, ക്ഷാമം കാരണം നേരത്തേ തന്നെ അവശരായ ആളുകൾ, മഴക്കാലത്ത് പൊട്ടിപ്പുറപ്പെട്ട സാംക്രമിക രോഗങ്ങൾക്ക് എളുപ്പം കീഴടങ്ങി.  പിന്നീടുള്ള പല വർഷങ്ങളിൽ ഹൂഗ്ലീ നദീതട പ്രദേശത്ത് തസ്കര ശല്യം വളരേയധികം വർദ്ധിച്ചിരുന്നു. ആളുകൾ ഒഴിഞ്ഞു പോയതും കാട് പിടിച്ചതുമായ ഗ്രാമങ്ങൾ സർവ്വ സാധാരണമായി കാണപ്പെട്ടു. ഉത്തര ബംഗാളിലും ബീഹാറിലും ജനസംഖ്യയിൽ ഗണ്യമായ കുറവുണ്ടായെങ്കിലും മദ്ധ്യ ബംഗാളിലെ സ്ഥിതി കുറച്ചു കൂടി മെച്ചമായിരുന്നു. എന്നിരുന്നാലും തെക്ക് പടിഞ്ഞാറൻ ബംഗാളിലും കിഴക്കൻ ബംഗാളിലും ജനസംഖ്യയിൽ കാര്യമായ കുറവ് അനുഭവപ്പെട്ടില്ല. കിഴക്കൻ ബംഗാൾ ഡെൽറ്റ ജലസമൃദ്ധമായിരുന്നതിനാൽ, പെട്ടെന്നുതന്നെ വർൾച്ചയിൽ നിന്നും മുക്തി നേടാൻ കഴിഞ്ഞു.

ബംഗാൾ പ്രസിഡൻസിയിലെ ജനസംഖ്യയുടെ കാൽ ഭാഗത്തിനും മൂന്നിലൊന്ന് ഭാഗത്തിനും ഇടയിൽ, എഴുപത് ലക്ഷത്തിനും ഒരു കോടിക്കും ഇടയിൽ ജനങ്ങൾക്ക് ജീവഹാനിയുണ്ടായതായി കരുതപ്പെടുന്നു.

## അവലംബം

വർഗ്ഗം:ഇന്ത്യയിലെ ഭക്ഷ്യക്ഷാമങ്ങൾ
ഇന്ദിര സൗന്ദരരാജൻ

പ്രശസ്തനായ തമിഴ് നോവലിസ്റ്റായിരുന്നു  **ഇന്ദിര സൗന്ദരരാജൻ** (13 നവംബർ 1958 - 10 നവംബർ 2024). തമിഴ് ത്രില്ലർ ടെലിവിഷൻ സീരിയലായ 'മർമദേശം' എന്ന സിനിമയുടെ കഥയും തിരക്കഥയും സംഭാഷണവും എഴുതി.  'എൻ പെയർ രംഗനായകി' എന്ന നോവൽ തമിഴ്‌നാട് സർക്കാരിൻ്റെ പുരസ്‌കാരം നേടി. അമാനുഷികവും നിഗൂഢവുമായ പ്രമേയങ്ങൾ സൃഷ്ടിക്കുന്ന രചനകളായിരുന്നു സൗന്ദരരാജന്റേത്. 'മർമ്മദേശം', 'ഇരയുതിർ കാട്', 'തങ്കക്കാട്' തുടങ്ങിയ കൃതികളിൽ ഇത് പ്രതിഫലിച്ചിരുന്നു. നിരവധി ചെറുകഥകളും അദ്ദേഹം എഴുതിയിട്ടുണ്ട്. ശ്രദ്ധേയനായ ആത്മീയ പ്രഭാഷകനുമായിരുന്നു. 

## ജീവിതരേഖ
സേലം സ്വദേശിയായ സൗന്ദരരാജൻ മധുരൈയിൽ ആയിരുന്നു താമസം.  അമ്മയോടുള്ള വാത്സല്യം നിമിത്തം അവരുടെ പേരായ ഇന്ദിര എന്ന് പേരിനൊപ്പം ചേർത്തു.
'ശൃംഗാരം' (2007), ഒരു ആർട്ട് ഫിലിം, ഹൊറർ മിസ്റ്ററിയായ 'ആനന്ദപുരത്തു വീട്' (2010) തുടങ്ങിയ സിനിമകളുമായി  ബന്ധപ്പെട്ട് പ്രവർത്തിച്ചു.

മധുരയിലെ വീട്ടിലെ ബാത്ത്റൂമിൽ വീണുണ്ടായ പരിക്കേറ്റ് മരണമടഞ്ഞു.

## കൃതികൾ
* 'രുദ്രവീണ'
* 'മർമദേശം'
* 'ഇരയുതിർ കാട്'
* കാറ്റായി വരുവേൻ
* 'തങ്കക്കാട്' 
* ശി​​​​വം മ​​​​യം
* മ​​​​ര​​​​ഗ​​​​ത വീ​​​​ണ
* സ്വ​​​​ർണ രേ​​​​ഖ
* നീലക്കൽ മോതിരം
* *അവൾ ഒരു സാവിത്രി*
*' 'ശ്രീ പുരം*
* അപായ മല്ലി
* *എങ്കെ എൻ കണ്ണൻ*
* *കല്ലുക്കൽ പുഗുണ്ട ഉയിർ*
**നീലക്കൽ മോഡിരം*
**സ്വർണജാലം*
**ഉന്നൈ കൈവിടമാട്ടേൻ*
**നന്ദി രഗസിയം*
**സാധിയായി സന്ദിപ്പോം*
**തേവർ കോയിൽ റോജ*
**മായ വിഴികൾ*
**മായാമാഗ പോഗിരാറുകൾ''
* മുത്തു പന്തൽ

## പുരസ്കാരങ്ങൾ
* ഡോ. രാജാ സർ അണ്ണാമലൈ ചെട്ടിയാർ ജന്മവാർഷിക സ്മാരക പുരസ്കാരം
## അവലംബം

## പുറം കണ്ണികൾ
*

വർഗ്ഗം:തമിഴ് നോവലെഴുത്തുകാർ
ഹഷ്മത് ഖാൻ ദേശീയോദ്യാനം

അഫ്ഗാനിസ്ഥാനിലെ കാബൂളിൽ സ്ഥിതി ചെയ്യുന്ന ഒരു ജലപക്ഷി സങ്കേതവും സംരക്ഷിത പ്രദേശവുമാണ് ഹഷ്മത്ത് ഖാൻ ദേശീയോദ്യാനം (പഷ്തോ: كل حشمت khan).  ഹഷ്മത്ത് ഖാൻ തടാകം എന്നും ഇത് അറിയപ്പെടുന്നു. പ്രാദേശികമായി കോൾ-ഇ ഹഷ്മത്ത് ഖാൻ അല്ലെങ്കിൽ ക്വാലാ-ഇ ഹഷ്മത്ത് ഖാൻ,  എന്നും ഈ തടാകം വിളിക്കപ്പെടുന്നുണ്ട്. ബാല ഹിസ്സാറിന് സമീപമുള്ള ഒരു ജനവാസ മേഖലയുടെ മധ്യഭാഗത്തായി, ചമൻ-ഇ-ഹോസോറി, ഗാസി സ്റ്റേഡിയം, ഇദ് ഗാഹ് മസ്ജിദ് എന്നിവയുടെ തെക്കുഭാഗത്തായാണ് ഈ തടാകം അഥവാ തണ്ണീർത്തടം  സ്ഥിതിചെയ്യുന്നത്. 1.66 ചതുരശ്ര കിലോമീറ്ററാണ് ഇതിന്റെ ആകെ വിസ്തീർണ്ണം. 120-ഓളം പക്ഷിവർഗ്ഗങ്ങൾ ഇവിടെ കാണപ്പെടുന്നു. 

## ചരിത്രം
ബാല ഹിസാറിലെ നിവാസികൾക്ക് ജലസേചന ആവശ്യങ്ങൾക്കായി വെള്ളം നൽകുന്നതിന് പുരാതന കാലം മുതൽ ഈ തണ്ണീർത്തടം നിലവിലുണ്ട്. ഇരുപതാം നൂറ്റാണ്ടിൽ, മുഹമ്മദ് സാഹിർ ഷാ രാജാവ് ഇത് വേട്ടയാടലിനും വിനോദ ആവശ്യങ്ങൾക്കുമായി ഉപയോഗിച്ചു. അതിനുശേഷം നിരവധി ആളുകൾ തടാകത്തിന് ചുറ്റും അനധികൃതമായി വീടുകൾ നിർമ്മിച്ചിട്ടുണ്ട്.. തടാകത്തിൽ നിന്നും, അതിലേക്ക് ജലമെഹ്തിക്കുന്ന ലോഗർ നദിയിൽ നിന്നുമുള്ള വെള്ളത്തിൻ്റെ ഭൂരിഭാഗവും അടുത്തുള്ള കൃഷിയിടങ്ങളിൽ ജലസേചനത്തിനായും ചുറ്റുമുള്ള വീടുകളിൽ ഗാർഹികാവശ്യങ്ങൾക്കായും ഉപയോഗിക്കപ്പെടുന്നു. ഈ പ്രദേശത്തെ വെള്ളത്തിന്റെ ഉപഭോഗം 2001 മുതൽ നാലിരട്ടിയായി വർദ്ധിച്ചു. 

2017 ജൂണിൽ, കൃഷി, ജലസേചനം, കന്നുകാലി മന്ത്രാലയം ലോക പരിസ്ഥിതി ദിനത്തോടനുബന്ധിച്ച് കോൾ-ഇ ഹഷ്മത്ത് ഖാനെ അഫ്ഗാനിസ്ഥാനിലെ നാലാമത്തെ ദേശീയ ഉദ്യാനമായി പ്രഖ്യാപിച്ചു. 

## പുറത്തേക്കുള്ള കണ്ണികൾ
*യൂട്യൂബ് ഷോർട്ട്
## അവലംബം
ഉലെക് മയങ്

മലേഷ്യയിലെ തെരെങ്കാനു സംസ്ഥാനത്ത് നിന്നുള്ള ഒരു ക്ലാസിക്കൽ മലായ് നൃത്തമാണ് **ഉലെക് മയങ്** (ജാവി: ولق ماyang).  കടലിൻ്റെ ആത്മാക്കളെ പ്രീതിപ്പെടുത്തുന്നതിനോ ആവാഹിക്കുന്നതിനോ വേണ്ടി നടത്തുന്ന ഒരു ആചാരപരമായ നൃത്തമാണിത്. ഈ നൃത്തരൂപത്തോടൊപ്പമുള്ള ഗാനവും ഉലെക് മയങ് എന്ന പേരിൽത്തന്നെ അറിയപ്പെടുന്നു. ഡ്രംസ്, ഗോംഗ്, വയലിൻ, അക്കോർഡിയൻ എന്നിവയുടെ അകമ്പടിയോടെയുള്ള ഒരു ഓർക്കസ്ട്രയും നൃത്തത്തോടൊപ്പമുണ്ട്.

## ചരിത്രം
ഒരു മുക്കുവനുമായി പ്രണയത്തിലായ ഒരു സമുദ്രരാജകുമാരിയെക്കുറിച്ചുള്ള പുരാതന കഥയിൽ നിന്നാണ് ഉലേക് മയങ്ങിൻ്റെ ഉത്ഭവം എന്ന് പറയപ്പെടുന്നു. രാജകുമാരി മത്സ്യത്തൊഴിലാളിയുടെ ആത്മാവിനെ തട്ടിക്കൊണ്ടുപോയി. അവൻ്റെ ശരീരം അബോധാവസ്ഥയിലാക്കി. അവനെ സുഖപ്പെടുത്താൻ സുഹൃത്തുക്കൾ ഒരു ബോമോ (ഷാമൻ) യോട് അപേക്ഷിച്ചു. മത്സ്യത്തൊഴിലാളിയുടെ ആത്മാവിനെ തിരികെ കൊണ്ടുവരാൻ ബോമോ രോഗശാന്തി ചടങ്ങ് നടത്തിയപ്പോൾ, രാജകുമാരി പ്രത്യക്ഷപ്പെടുകയും അവളുടെ അഞ്ച് സഹോദരിമാരെ സഹായത്തിനായി വിളിച്ച് ശക്തമായി പ്രതികരിക്കുകയും ചെയ്തു. ബോമോയും ആറ് രാജകുമാരിമാരും തമ്മിലുള്ള യുദ്ധം ഏറ്റവും സുന്ദരിയും ഏറ്റവും മുതിർന്നവളുമായ ഏഴാമത്തെ രാജകുമാരി പ്രത്യക്ഷപ്പെടുന്നതു വരെ തുടർന്നു.
"നിങ്ങളുടെ ഉത്ഭവം എനിക്കറിയാം," മൂത്ത രാജകുമാരി പറയുന്നു. 
"കടലിൽ നിന്നുള്ളവർ കടലിലേക്കും കരയിൽ നിന്നുള്ളവർ കരയിലേക്കും മടങ്ങട്ടെ." എന്ന് അവൾ എല്ലാവരോടും ആജ്ഞാപിക്കുകയും അതുവഴി യുദ്ധം അവസാനിപ്പിക്കുകയും ചെയ്യുന്നു.
നന്ദിസൂചകമായി ബോമോയും മുക്കുവസുഹൃത്തുക്കളും രാജകുമാരിക്ക് കടലിൻ്റെ ആത്മാക്കൾക്കുള്ള വഴിപാടായി നിറമുള്ള അരി സമ്മാനിക്കുന്നു. ഉലേക് മയങ് നൃത്തത്തോടൊപ്പം ഈ സമ്പ്രദായം സമീപ ദശകങ്ങളിലെ ഇസ്ലാമികവൽക്കരണം വരെ തുടർന്നു പോന്നിരുന്നു.
## വേഷവിധാനം
ഉലെക് മയങ് നർത്തകരുടെ വേഷവിധാനത്തിന് രണ്ട് തരം വസ്ത്രങ്ങളുണ്ട്. ഏഴ് നർത്തകിമാരിൽ ആറ് പേരും പരമ്പരാഗത വസ്ത്രങ്ങളായ സോംഗ്കെറ്റ് (ഒരു പട്ടുതുണി) കൊണ്ടുള്ള നീളൻ സ്ളീവുള്ള ബ്ലൗസും നീളമുള്ള സോംഗ്കെറ്റ് സ്കർട്ടും അണിയുകയും സെലെൻഡാങ് എന്നു പേരുള്ള ഒരു നീണ്ട സ്കാർഫ് അരയിലും വിരലിലും ധരിക്കുകയും ചെയ്യും. സാംഗോൾ (മുടിക്കെട്ട്), സുബാംഗ് (ഒരു കമ്മൽ), തുടങ്ങിയവയും ഉണ്ടാകും. 
‘തുവാൻ പുതേരി മായങ് സാരി‘ അല്ലെങ്കിൽ ‘പുതേരി തുജു‘ (ഏഴാമത്തെ രാജകുമാരി) ആയി അഭിനയിക്കുന്ന നർത്തകിയുടെ പ്രധാന കഥാപാത്രം മറ്റ് ആറ് നർത്തകരെപ്പോലെ അതേ വസ്ത്രവും അനുബന്ധ ഉപകരണങ്ങളും ധരിക്കും. ബ്ലൗസിന്റെ സ്ളീവ് ചെറുതായിരിക്കുമെന്നതും വസ്ത്രത്തിന്റെ നിറം വേറെയായിരിക്കുമെന്നതും മാത്രമാണ് വ്യത്യാസം. സാധാരണയായി മഞ്ഞ വസ്ത്രമാണ് ഈ കഥാപാത്രം  ധരിക്കുക. പ്രധാന രാജകുമാരിയാണെന്ന് ഇത് വ്യക്തമാക്കുന്നു. പുരുഷ കലാകാരന്മാർ മത്സ്യത്തൊഴിലാളി വസ്ത്രം ധരിക്കും, ഒരു ബോമോ (ഷാമൻ) പരമ്പരാഗത മലായ് പുരുഷന്മാരുറെ മേൽവസ്ത്രമായ ബാജു മേലായു (നീണ്ട കൈയുള്ള മലായ് ഷർട്ട്) ധരിക്കും.

## വരികൾ
നൃത്തത്തോടൊപ്പമുള്ള ഉലേക് മയങ് ഗാനം കഥ വിവരിക്കുന്നു. ഈ പാട്ടിന് പ്രകൃതിയയെ സ്വാധീനിക്കാൻ കഴിയുമെന്നാണ് പരമ്പരാഗതവിശ്വാസം. കടൽത്തീരത്ത് സൂര്യാസ്തമയ സമയത്ത് അവതരിപ്പിക്കുമ്പോൾ കാരണം ഈ ഗാനം തണുത്ത കാലാവസ്ഥ കൊണ്ടുവരുമെന്നാണ് വിശ്വാസം. ഈ ഗാനം ഇന്നും ജനപ്രിയമായി തുടരുന്നു. അതിൻ്റെ സമകാലീനമായ നിരവധി അവതരണങ്ങളുണ്ട്. മലേഷ്യൻ റോക്ക് ഗായികയായ എല്ല, ഈ പാട്ടിന്റെ ഒരു റോക്ക് പതിപ്പ് റെക്കോർഡുചെയ്‌തു. അതുപോലെ, ത്രഷ് മെറ്റൽ ബാൻഡ് ആയ ക്രോമോക്ക്, ഈ ഗാനത്തിൻ്റെ നിരവധി ഇൻസ്ട്രുമെൻ്റൽ പതിപ്പുകൾ നിർമ്മിച്ചു. ഈ ഗാനം പരമ്പരാഗത തെരെങ്കാനു ഉച്ചാരണം നിലനിർത്തുന്നു. ആത്മാക്കളെ തുരത്താൻ ഉപയോഗിക്കുന്ന തെങ്ങിൻപൂക്കുലയെ ആണ് മയങ് എന്ന് പറയുന്നത്.

## അവലംബം

വർഗ്ഗം:മലേഷ്യ
വർഗ്ഗം:നൃത്തം
നഖോൺ പാതോം പ്രവിശ്യ

**നഖോൺ പാതോം** തായ്‌ലൻഡിലെ മദ്ധ്യ പ്രവിശ്യകളിൽ (ചാങ്‌വാട്ട്) ഒന്നാണ്. അയൽ പ്രവിശ്യകൾ (വടക്ക്നിന്ന് ഘടികാരദിശയിൽ) സുഫാൻ ബുരി, അയുത്തായ, നോന്തബുരി, ബാങ്കോക്ക്, സമുത് സഖോൺ, റാച്ചബുരി, കാഞ്ചനബുരി എന്നിവയാണ്. നഖോൺ പാതോം പ്രവിശ്യയുടെ തലസ്ഥാന നഗരം നഖോൺ പാതോം ആണ്.

നഖോൺ പാതോം പ്രവിശ്യയിൽ മോങ്‌കുട്ട് (രാമ IV) കമ്മീഷൻ ചെയ്‌തതും 1870-ൽ ചുലലോങ്‌കോൺ (രാമ V) രാജാവ് പൂർത്തിയാക്കിയതുമായ ഒരു ചേഡിയായ (ബുദ്ധ സ്തൂപം) ഫ്രാ പാതോമ്മച്ചേഡി സ്ഥിതിചെയ്യുന്നു. ഈ ബുദ്ധ സ്തൂപം, ഒരുകാലത്ത് ഇവിടെ തഴച്ചുവളർന്നിരുന്ന ദ്വാരവതി നാഗരികതയുടെ ഓർമ്മപ്പെടുത്തലാണ് എന്നതോടൊപ്പം പാരമ്പര്യമനുസരിച്ച് ബുദ്ധമതം തായ്‌ലൻഡിൽ ആദ്യമായി വന്ന സ്ഥലംകൂടിയാണ് നഖോൺ പാത്തോം. ഈ പ്രവിശ്യ ധാരാളം പഴത്തോട്ടങ്ങളുടെ പേരിലും അറിയപ്പെടുന്നു.

## ഭൂമിശാസ്ത്രം
ബാങ്കോക്കിൽ നിന്ന് ഏകദേശം 56 കിലോമീറ്റർ അകലെയുള്ള ഒരു ചെറിയ പ്രവിശ്യയാണ് നഖോൺ പാതോം. ചാവോ ഫ്രായ നദിയുടെ പോഷകനദിയായ താ ചിൻ നദി (പ്രാദേശികമായി നഖോൺ ചായ് സി എന്നറിയപ്പെടുന്നു) ഫലഭൂയിഷ്ഠമാക്കുന്ന മധ്യ തായ്‌ലൻഡിലെ ഒരു എക്കൽ സമതലത്തിലാണ് ഇത് സ്ഥിതിചെയ്യുന്നത്. കൃഷിക്കായി കുഴിച്ച ധാരാളം കനാലുകൾ ഇവിടെയുണ്ട്. പ്രവിശ്യയിലെ മൊത്തം വന വിസ്തീർണ്ണം 1.6 ചതുരശ്ര കിലോമീറ്റർ (0.62 ചതുരശ്ര മൈൽ) മാത്രമാണ്. തായ് തലസ്ഥാനമായ ബാങ്കോക്ക് നഖോൺ പാതോമിൻ്റെ അതിർത്തി വരെ വളരുന്നു.

## കാലാവസ്ഥ
നഖോൺ പാതോം പ്രവിശ്യയിൽ ഉഷ്ണമേഖലാ സാവന്ന കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണ വിഭാഗം Aw) അനുഭവപ്പെടാറുള്ളത്. ശീതകാലം വരണ്ടതും ചൂടുള്ളതുമാണ്. മെയ് മാസം വരെ താപനില ഉയരുന്നു. മെയ് മുതൽ ഒക്ടോബർ വരെ നീണ്ടുനിൽക്കുന്ന മൺസൂൺ സീസണിൽ കനത്ത മഴയും പകൽ സമയത്ത് അൽപ്പം തണുത്ത താപനിലയും ഉണ്ടാകുമെങ്കിലും രാത്രികളിൽ ചൂട് തുടരുന്നു.

## ചരിത്രം
നൂറ്റാണ്ടുകൾക്ക് മുമ്പ് ചൈനയ്ക്കും ഇന്ത്യയ്ക്കും ഇടയിലുള്ള ഒരു തീരദേശ നഗരമായിരുന്ന നഖോൺ പാതോം പ്രവിശ്യ. ചാവോ ഫ്രായ നദിയിൽ നിന്നുള്ള എക്കൽ അടിഞ്ഞുകൂടിയതുകാലണം പ്രവിശ്യയുടെ തീരപ്രദേശം കടലിലേക്ക് വളരെ ദൂരം നീങ്ങി. താ ചിൻ നദി ഗതി മാറി ഒഴുകിയതോടെ, നഗരത്തിന് അതിൻ്റെ പ്രധാന ജലസ്രോതസ്സ് നഷ്ടപ്പെടുകയും ജനസംഖ്യ നഖോൺ ചായ് സി (അല്ലെങ്കിൽ ശ്രീ വിചായ്) എന്ന നഗരത്തിലേക്ക് മാറുകയും ചെയ്തതോടെ നൂറുകണക്കിന് വർഷങ്ങളായി ഈ പ്രദേശം ആൾത്താമസമില്ലാതെ കിടന്നു. അക്കാലത്ത് തകർന്ന് കാട്ടിൽ ഉപേക്ഷിക്കപ്പെട്ടുകിടന്ന ഫ്രാ പതോ ചേഡി പുനഃസ്ഥാപിക്കാൻ മോങ്‌കുട്ട് രാജാവ് (രാമ IV)  ഉത്തരവിട്ടു. നഖോൺ പാതോമിന് പുതുജീവൻ നൽകപ്പെടുകയും ഒരു നഗരം ക്രമേണ അതിന് ചുറ്റും രൂപപ്പെടുകയും ചെയ്തു. ഇവിടെ സ്ഥിതചെയ്യുന്ന ഒരു മ്യൂസിയം നഗരത്തിൻ്റെ ചരിത്രത്തിൻ്റെ പുരാവസ്തു രേഖകൾ അവതരിപ്പിക്കുന്നു.

പ്രവിശ്യയിലെ പ്രധാന കുടിയേറ്റങ്ങളിൽ ബുദ്ധ ലോയറ്റ്‌ല നബലായ് (രാമ  II) രാജാവിൻ്റെ ഭരണകാലത്ത് ആരംഭിച്ച ഖെമർ ഗ്രാമങ്ങൾ (ഉദാ. ഡോൺ യായ് ഹോം) ഉൾപ്പെട്ട കുടിയേറ്റം, ലാൻ ന-ജനസംഖ്യയുള്ള (ബാൻ നുവ), ലാവോ സോംഗ് ഗ്രാമങ്ങളിലെ കുടിയേറ്റം (ഉദാ. ഡോൺ കനക്), കൂടാതെ 1800-കളുടെ അവസാനത്തിലും 1900-കളുടെ തുടക്കത്തിലും തെക്കൻ ചൈനക്കാരുടെ ഒരു പ്രധാന കടന്നുകയറ്റം എന്നിവ ഉൾപ്പെടുന്നു. ഇന്ന് നഖോൺ പാതോം തായ്‌ലൻഡിലെമ്പാടുമുള്ള ആളുകളെ, പ്രത്യേകിച്ച് ബാങ്കോക്കിൽ നിന്നും ഇസാനിൽ നിന്നും, കൂടാതെ ബർമീസ് കുടിയേറ്റ തൊഴിലാളികളെയും ആകർഷിക്കുന്നു. വ്യാവസായിക മേഖലകൾ, പ്രധാന സർവകലാശാലാ നഗരങ്ങൾ, ബാങ്കോക്കിൽ നിന്ന് മാറ്റി സ്ഥാപിച്ച സർക്കാർ ഓഫീസുകൾ, കാർഷിക, ഗതാഗത കേന്ദ്രങ്ങൾ എന്നിവയും ഉൾപ്പെടുന്നതാണ് ഈ പ്രവിശ്യ.

## അവലംബം
വർഗ്ഗം:തായ്‌ലാൻറിലെ പ്രവിശ്യകൾ
നായ്ച്ചേര്

അനാകാർഡിയസീ കുടുംബത്തിലെ ഒരു ഇനം സസ്യമാണ്  **നായ്ച്ചേര്** (***Nothopegia castanaefolia***). ഇന്ത്യയിൽ മഹാരാഷ്ട്ര, കർണാടക സംസ്ഥാനങ്ങൾക്കിടയിലുള്ള അതിർത്തിയിൽ ഇത് തദ്ദേശീയമാണ്.

## വിവരണം
15 മീറ്റർ വരെ ഉയരത്തിൽ വളരുന്ന ഒരു മരമാണിത്. തൊലിയിൽ ഇരുണ്ട കറയുണ്ട്. ചെറിയ വെളുത്ത പൂക്കൾ ബഹുഗാമിയാണ്. പഴങ്ങൾ മാംസളമാണ്.

## അവലംബം

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ദെ ഹാവിലാൻഡ് കാനഡ DHC-6 ട്വിൻ ഓട്ടർ

ലഘുചിത്രം|288x288ബിന്ദു|ഒക്ടോബർ 2008  വൈക്കിംഗ് എയറിൻ്റെ വിക്ടോറിയ എയർപോർട്ടിൽ 1സീരീസ് 400 ടെക്‌നിക്കൽ ഡെമോൺസ്‌ട്രേറ്ററിൻ്റെ ആദ്യ പറക്കൽ.
1960-കളുടെ മധ്യത്തിൽ ദെ ഹാവിലാൻഡ് കാനഡ വികസിപ്പിച്ചെടുത്ത കനേഡിയൻ ഷോർട്ട് ടേക്ക്ഓഫ് ആൻഡ് ലാൻഡിംഗ് യൂട്ടിലിറ്റി വിമാനമാണ് **ദെ ഹാവിലാൻഡ് കാനഡ DHC-6 ട്വിൻ ഒട്ടർ**. 1965 മുതൽ 1988 വരെ ഡി ഹാവിലാൻഡ് കാനഡ നിർമ്മിച്ച വൈക്കിംഗ് എയർ ടൈപ്പ് സർട്ടിഫിക്കറ്റ് വാങ്ങുകയും 2022-ൽ DHC നാമം വീണ്ടും സ്വീകരിക്കുന്നതിന് മുമ്പ് 2008-ൽ ഉത്പാദനം പുനരാരംഭിക്കുകയും ചെയ്തു. 2023-ൽ വൈക്കിംഗ് നിർമ്മിച്ച സീരീസ് 400-ന് പുറമെ 300 സീരീസിൻ്റെ ഉത്പാദനം ഡിഎച്ച്സി പുനരാരംഭിച്ചു.

വർഗ്ഗം:വിമാനങ്ങൾ
വർഗ്ഗം:യാത്രാവിമാനങ്ങൾ
എമിറേറ്റ്സ് ലിറ്ററേച്ചർ ഫൌണ്ടേഷൻ

യുണൈറ്റഡ് അറബ് എമിറേറ്റിലെ ഒരു സാഹിത്യ സാംസ്കാരിക സംഘടനയാണ് **എമിറേറ്റ്സ് ലിറ്ററേച്ചർ ഫൗണ്ടേഷൻ**. എമിറേറ്റ്സ് എയർലൈൻ ഫെസ്റ്റിവൽ ഓഫ് ലിറ്ററേച്ചറിൻ്റെ ആസ്ഥാനം കൂടിയാണിത്. 

യുണൈറ്റഡ് അറബ് എമിറേറ്റ്സിൻ്റെ വൈസ് പ്രസിഡൻ്റും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തൂം പുറപ്പെടുവിച്ച  ഉത്തരവിന്റെ അടിസ്ഥാനത്തിൽ 2013 ലാണിത് സ്ഥാപിതമായത്.    18.7 ദശലക്ഷം ദിർഹം മൂലധനത്തോടെയാണ് ഈ ഫൗണ്ടേഷൻ രൂപീകരിച്ചിരിക്കുന്നത്.   

## ചരിത്രം
ദുബായ് ഭരണാധികാരി ഷെയ്ഖ് മുഹമ്മദ് ബിൻ റാഷിദ് അൽ മക്തൂമിൻ്റെ ഉത്തരവനുസരിച്ച് 2013-ൽ സ്ഥാപിതമായ എമിറേറ്റ്സ് ലിറ്ററേച്ചർ ഫൗണ്ടേഷൻ, യുഎഇയിലെയും പ്രദേശത്തെയും സാഹിത്യ-സംസ്കാരിക പരിപാടികളെ പരിപോഷിപ്പിക്കാൻ ലക്ഷ്യമിടുന്ന ഒരു ലാഭേച്ഛയില്ലാത്ത സംഘടനയാണ്. . ചെറുപ്പം മുതലേ വായനയുടെ പ്രാധാന്യം തിരിച്ചറിഞ്ഞ ഫൗണ്ടേഷൻ കുട്ടികളെയും യുവാക്കളെയും സന്തോഷത്തോടെ വായിക്കാൻ പ്രോത്സാഹിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു. എമിറേറ്റ്സ് ലിറ്ററേച്ചർ ഫൗണ്ടേഷൻ, യുഎഇയിലെയും അറബ് ലോകത്തെയും ഏറ്റവും വലിയ സാഹിത്യ സാംസ്കാരിക പരിപാടിയായ എമിറേറ്റ്സ് എയർലൈൻ ഫെസ്റ്റിവൽ ഓഫ് ലിറ്ററേച്ചറിന് ആതിഥേയത്വം വഹിക്കുന്നു; 2009-ലെ അതിൻ്റെ ആദ്യ സമാരംഭത്തിൽ ഏകദേശം 65 രചയിതാക്കൾ പങ്കെടുത്തു, 2020-ലെ അതിൻ്റെ 13-ാം പതിപ്പ് ലോകമെമ്പാടുമുള്ള 205-ലധികം എഴുത്തുകാർക്ക് ആതിഥേയത്വം വഹിച്ചു. 

പ്രസ്തുത സംരഭത്തിന്റെ ഭാഗമായി, ഫൗണ്ടേഷൻ സ്കൂൾ ലൈബ്രേറിയൻസ് അവാർഡ്, വാർഷിക അറബിക് ഭാഷാ വാരം, അന്താരാഷ്ട്ര വിവർത്തന സമ്മേളനം, പ്രസിദ്ധീകരണ സമ്മേളനം എന്നിവ കൂടാതെ വർഷം മുഴുവനും സ്കൂൾ വിദ്യാഭ്യാസ പരിപാടികൾ, പുസ്തക ക്ലബ്ബുകൾ  ക്രിയേറ്റീവ് റൈറ്റിംഗ് കോഴ്സുകൾ എന്നിവ നടപ്പിലാക്കുന്നു. വാർഷിക എമിറേറ്റ്സ് എയർലൈൻ ഫെസ്റ്റിവൽ ഓഫ് ലിറ്ററേച്ചറിൽ യുണൈറ്റഡ് അറബ് എമിറേറ്റ്‌സിൽ നിന്നുള്ള വ്യക്തിത്വത്തിനുള്ള പുരസ്‌കാരം  ഫൗണ്ടേഷൻ ഒരു സാഹിത്യകാരനും നൽകി വരുന്നു.
## ഫൗണ്ടേഷൻ പ്രവർത്തനങ്ങൾ
* എമിറേറ്റ്സ് എയർലൈൻ ഫെസ്റ്റിവൽ ഓഫ് ലിറ്ററേച്ചർ 
* എമിറേറ്റ്സ് ലിറ്ററേച്ചർ ഫെലോഷിപ്പ് 
* ദുബായ് വിവർത്തന സമ്മേളനം 

## അവലംബങ്ങൾ
കൂനൻ കുരിശ് പള്ളി മട്ടാഞ്ചേരി

**ഹോളി ക്രോസ് പള്ളി (കൂനൻ കുരിശ്)** - മട്ടാഞ്ചേരി ജീവമാതാ പള്ളിയുടെ കീഴിൽ വരുന്ന ഈ തീർത്ഥാടന കേന്ദ്രം കൊച്ചി റോമൻ കാതോലിക്ക രൂപതയിലെ ക്രിസ്തീയ വിശ്വാസത്തിന്റെ അടിത്തറയാണ്വി.ശ്വാസികൾക്ക് ചരിത്രപ്രാധാന്യവും വിശ്വാസവുമുള്ള സ്ഥലമാണ്. കൊച്ചിയിലെ മട്ടാഞ്ചേരിയിലെ ഏറ്റവും തിരക്കേറിയ തെരുവിൽ കടകൾക്കിടയിൽ സ്ഥിതി ചെയ്യുന്ന ഒരു ദേവാലയം.എ.ഡി. 52-ൽ യേശുക്രിസ്തുവിന്റെ ശിഷ്യനായ വിശുദ്ധ തോമാശ്ലീഹാ കേരളത്തിൽ വന്നിറങ്ങിയപ്പോൾ ധാരാളം പ്രദേശവാസികളെ ക്രിസ്തുമതത്തിലേക്ക് പരിവർത്തനം ചെയ്യാൻ അദ്ദേഹത്തിന് കഴിഞ്ഞു. കേരളത്തിൽ 7 പള്ളികളും അദ്ദേഹം സ്ഥാപിച്ചു.

ഇന്നത്തെ ക്രിസ്ത്യൻ ജനസംഖ്യ ഈ ആദ്യകാല ഉത്ഭവത്തിൽ നിന്നാണ് ഉത്ഭവിച്ചതെന്ന് അവകാശപ്പെടുന്നു. ഇന്ത്യയിൽ ക്രിസ്തുത്വത്തിന്റെ ആദ്യ നാളുകൾ മുതൽ സഭാ ശുശ്രൂഷകളിൽ ഉപയോഗിച്ചിരുന്ന സിറിയൻ ആരാധനാക്രമം കണക്കിലെടുത്ത് അവർ സിറിയൻ ക്രിസ്റ്റൈനുകൾ എന്നറിയപ്പെടുന്നു. അവർ നസ്രാണികൾ (നസറീൻ യേശുവിന്റെ അനുയായികൾ) എന്നറിയപ്പെടുന്നു. തിരുവിതാംകൂർ ഭരണാധികാരികളുടെ കാരുണ്യവും സഹിഷ്ണുതയും കൊണ്ടാണ് ക്രിസ്തുമതം കേരളത്തിൽ അഭിവൃദ്ധി പ്രാപിച്ചത്. പോർച്ചുഗീസുകാർ എത്തിയപ്പോൾ അവർ വിജയിക്കുകയും ക്രിസ്ത്യാനികളെ റോമിന്റെ സഭയുടെ കീഴിൽ കൊണ്ടുവരാൻ ആഗ്രഹിക്കുകയും ചെയ്തു. എന്നാൽ അവരുടെ ശക്തി കുറഞ്ഞപ്പോൾ റോമൻ കത്തോലിക്കാ സഭയുടെ പിടിയും ദുർബലമായി.

അതിനുശേഷം ഏകദേശം 25,000 സിറിയൻ ക്രിസ്ത്യാനികൾ മട്ടാഞ്ചേരിയിൽ കൂനൻ കുരിശു സത്യം (പ്രതിജ്ഞ) എന്നറിയപ്പെടുന്ന ഒരു കുരിശിന് മുന്നിൽ സിറിയൻ യാഥാസ്ഥിതിക പാരമ്പര്യത്തോടുള്ള തങ്ങളുടെ കൂറ് ആവർത്തിച്ചു.
ജോസഫ് കരിയിൽ

ജോസഫ് കരിയിൽ (ജനനം: 11 ജനുവരി 1949) റോമൻ കത്തോലിക്കാ സഭയുടെ ഒരു ഇന്ത്യൻ പുരോഹിതനും 2009 മുതൽ 2024 വരെ കൊച്ചി ബിഷപ്പുമായിരുന്നു.

**ജീവചരിത്രം**
1949 ജനുവരി 11-ന് ആലപ്പുഴയ്ക്കടുത്ത് അർത്തുങ്കലിലാണ് ജോസഫ് കരിയിലിന്റെ ജനനം. 1973 ഡിസംബർ 19 ന് ഫോർട്ടോച്ചിനിലെ സാന്താക്രൂസ് കത്തീഡ്രൽ ബസിലിക്കയിൽ ബിഷപ്പ് അലക്സാണ്ടർ എഡേസത്ത് അദ്ദേഹത്തെ പുരോഹിതനായി നിയമിച്ചു. 2005 മാർച്ച് 12 ന് പുനലൂർ ബിഷപ്പായി നിയമിതനായ അദ്ദേഹം 2005 മെയ് 3 ന് വിശുദ്ധനായി. 2009 മെയ് 8 ന് കൊച്ചി ബിഷപ്പായി നിയമിതനായി. 2009 ജൂലൈ 5 ന് കൊച്ചി ബിഷപ്പായി നിയമിതനായി. കൊച്ചി മെത്രാനെന്ന നിലയിൽ അദ്ദേഹത്തിന്റെ പങ്ക് രൂപതയിൽ വലിയ വികസനങ്ങൾ വരുത്തി, അദ്ദേഹം കൊച്ചി ബിഷപ്പായി നിയമിക്കപ്പെടുമ്പോൾ 38 ഇടവകകൾ ഉണ്ടായിരുന്നു, ഇപ്പോൾ രൂപതയിൽ 51 ഇടവകകളുണ്ട്.

2024 മാർച്ച് 2 ന് ഫ്രാൻസിസ് മാർപാപ്പ 1983 ലെ കാനോൻ നിയമപ്രകാരം വിരമിക്കൽ പ്രായം 75 ആയതിനാൽ ബിപി ജോസഫ് കരിയിലിന്റെ രാജി ഔദ്യോഗികമായി സ്വീകരിച്ചു. 

ഇറ്റലിയിലെ റോമിലെ അൽഫോൻസിയാനോ അക്കാദമിയിൽ പഠിച്ചു.
മാമ്പുഴ കുമാരൻ

മലയാള സാഹിത്യനിരൂപകനായിരുന്നു **പ്രൊഫ. മാമ്പുഴ കുമാരൻ**. 2021-ൽ കേരള സാഹിത്യ അക്കാദമിയുടെ സമഗ്രസംഭാവനയ്ക്കുള്ള പുരസ്കാരം നേടി. മാതൃഭൂമി ആഴ്ചപ്പതിപ്പിൽ ‘വളരുന്ന സാഹിത്യം’ എന്ന പംക്തി കൈകാര്യം ചെയ്തിരുന്നു.
## ജീവിതരേഖ
എറണാകുളം മാമ്പുഴ ഗ്രാമത്തിൽ കിഴക്കെത്തയ്യിൽ ലക്ഷ്‌മിക്കുട്ടി അമ്മയുടെയും പെരുമ്പളം ചിറയിൽ കുഞ്ഞിക്കൃഷ്ണൻനായരുടെയും  മകനാണ്‌. എറണാകുളം മഹാരാജാസ് കോളേജിൽനിന്നാണ് എം.എ. ജയിച്ചത്. 1956ൽ സമസ്ത കേരള സാഹിത്യ പരിഷത്ത് കോളേജ് വിദ്യാർഥികൾക്കായി നടത്തിയ പ്രസംഗമൽസരത്തിൽ ഒന്നാം സമ്മാനം നേടി. വിവിധ ആനുകാലികങ്ങളിൽ വ്യത്യസ്ത തൂലികാനാമങ്ങളിൽ കവിത, ലേഖനം, ഹാസ്യകവിത, ഹാസ്യലേഖനങ്ങൾ എന്നിവ പ്രസിദ്ധീകരിച്ചു. കൊച്ചി സാന്താക്രൂസ് ഹൈസ്കൂൾ, കാഞ്ഞിരമറ്റം സെയ്‍ന്റ് ഇഗ്നേഷ്യസ് ഹൈസ്കൂൾ, പാലക്കാട് വിക്ടോറിയ കോളേജ് എന്നിവിടങ്ങളിൽ അധ്യാപകനായിരുന്നു. 1961 മുതൽ 1988 വരെ ഇരിങ്ങാലക്കുട ക്രൈസ്റ്റ് കോളേജിൽ മലയാളവിഭാഗം അധ്യാപകനായി. ‘മോളിയേയിൽനിന്ന് ഇബ്സനിലേക്ക്’ എന്ന കൃതിക്ക് 1998-ലെ എൻ. കൃഷ്ണപിള്ള സ്മാരകപുരസ്കാരം ലഭിച്ചു. 

ഭാര്യ: പി.വി. രുക്മിണി, മക്കൾ: മിനി, ജയകുമാർ, ഗോപകുമാർ,  
## കൃതികൾ
* സർഗദർശനം
*  അനുമാനം
* വാക്കും പൊരുളും
*  ഉൾക്കാഴ്ചകൾ
* സംസ്കാരത്തിന്റെ അടയാളങ്ങൾ
*  തിരഞ്ഞെടുത്ത പ്രബന്ധങ്ങൾ
*  സ്മൃതിമുദ്രകൾ
*  നാടകദർശനം
* ‘മോളിയേയിൽനിന്ന് ഇബ്സനിലേക്ക്’
## പുരസ്കാരങ്ങൾ
* 1998-ലെ എൻ. കൃഷ്ണപിള്ള സ്മാരകപുരസ്കാരം
* 2021-ൽ കേരള സാഹിത്യ അക്കാദമിയുടെ സമഗ്രസംഭാവനയ്ക്കുള്ള പുരസ്കാരം
## അവലംബം


വർഗ്ഗം:മലയാളസാഹിത്യനിരൂപകർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2024-ൽ മരിച്ചവർ
വർഗ്ഗം:ഒക്ടോബർ 29-ന് മരിച്ചവർ
കഗാൻ താഴ്‌വര

**കഗാൻ താഴ്‌വര** പാക്കിസ്ഥാനിലെ ഖൈബർ പഖ്തൂൺഖ്വയിലെ മൻസെഹ്‌റ ജില്ലയിൽ ബാലാകോട്ട് തെഹ്‌സിലിൽ സ്ഥിതിചെയ്യുന്ന ഒരു ആൽപൈൻ താഴ്‌വരയാണ് (ഹിന്ദ്‌കോ, ഉറുദു: وادی کاغان). ഈ താഴ്‌വര വടക്കൻ പാകിസ്ഥാനിലുടനീളം ഏകദേശം 155 കിലോമീറ്റർ (96 മൈൽ) ദൂരത്തിൽ വ്യാപിച്ചുകിടക്കുന്നു, അതിൻ്റെ ഏറ്റവും താഴ്ന്ന ഉയരമായ 650 മീറ്റർ (2,134 അടി) മുതൽ ഏകദേശം 4,170 മീറ്റർ (13,690 അടി) ഉയരത്തിൽ ബാബുസർ ചുരത്തിലെ ഏറ്റവും ഉയർന്ന സ്ഥലത്തേക്ക് ഇത് വ്യാപിച്ചുകിടക്കുന്നു. 2005 ലെ വിനാശകരമായ കാശ്മീർ ഭൂകമ്പത്തെ തുടർന്നുണ്ടായ മണ്ണിടിച്ചിലുകൾ താഴ്‌വരയിലേക്ക് നയിക്കുന്ന നിരവധി ചുരങ്ങൾ നശിപ്പിച്ചു, എന്നിരുന്നാലും പാതകൾ പുനർനിർമ്മിക്കപ്പെട്ടു. പാക്കിസ്ഥാനിലെ ഒരു പ്രശസ്തമായ വിനോദസഞ്ചാര കേന്ദ്രമാണ് കഗാൻ താഴ്വര.

## ഭൂമിശാസ്ത്രം
പാക്കിസ്ഥാനിലെ ഹസാര മേഖലയിൽ സ്ഥിതി ചെയ്യുന്ന കഗാൻ താഴ്‌വര യഥാക്രമം വടക്കും കിഴക്കുമായി ഗിൽജിത്-ബാൾട്ടിസ്ഥാൻ, ആസാദ് കശ്മീർ എന്നീ പാകിസ്താന് അധീനതയിലുള്ള ഇന്ത്യൻ പ്രദേശങ്ങളുടെ അതിർത്തിയാണ്. ഇവിടെ നിന്നാണ് മൻസെഹ്‌റ-നാരൺ-ജൽഖാദ് (എംഎൻജെ) പാത ഗിൽജിത് ബാൾട്ടിസ്ഥാനിലേക്ക് പോകുന്നത്. 155 കിലോമീറ്റർ ദൈർഘ്യമുള്ള താഴ്‌വര നിമ്ന്ന ഹിമാലയൻ പർവതനിരകളാൽ പൊതിഞ്ഞതാണ്, അതിൻ്റെ ഫലമായി ആൽപൈൻ കാലാവസ്ഥയും പൈൻ വനങ്ങളും ആൽപൈൻ പുൽമേടുകളും ഇവിടെ വ്യാപിക്കുന്നു. കുൻഹാർ നദിയുടെ ഒഴുക്കിനൊപ്പം, താഴ്വരയിൽ ഹിമാനികൾ, കണ്ണാടി പോലെ തെളിഞ്ഞ തടാകങ്ങൾ, വെള്ളച്ചാട്ടങ്ങൾ, മഞ്ഞുമൂടിയ പർവത അരുവികൾ എന്നിവയുണ്ട്.

താഴ്‌വരയിലെ സ്വാഭാവിക ശുദ്ധജല തടാകങ്ങളായ സൈഫുൽ മുലുക്ക്, പ്യാല തടാകം, അൻസൂ തടാകം, ലുലുസർ തടാകം, ധരംസർ തടാകം, ദുദിപത്സർ തടാകം, സിരി തടാകം, പേയി തടാകം എന്നിവ എല്ലാ വർഷവും വിനോദസഞ്ചാരികളെ ഹഠാദാകർഷിക്കുന്നു. ഇവിടുത്തെ മറ്റ് ചില തടാകങ്ങൾ ഇപ്പോഴും കണ്ടെത്താനായിട്ടില്ല. താഴ്‌വരയുടെ താഴ്ന്ന ഭാഗങ്ങളിൽ നരൻ മേഖലയും സൈഫുൽ മുലൂക് ദേശീയോദ്യാനവും സൈഫുൽ മുലുക്ക് തടാകവും ഉൾക്കൊള്ളുമ്പോൾ, വടക്കുവശം ലുലുസാർ-ദുദിപത്സർ ദേശീയോദ്യാനം നാരൺ-ചിലസ് റോഡിനോട് ചേർന്നുള്ള ധ്രാംസർ, ദുദിപത്സർ, ലുലുസാർ എന്നിവയും ഹിമാലയൻ പർവതനിരകളിലെ മറ്റ് ആറ് തടാകങ്ങളും കുന്നിൻ പ്രദേശങ്ങളും കൂടി ഉൾക്കൊള്ളുന്നതാണ്. പ്രകൃതിദൃശ്യങ്ങൾക്ക് പേരുകേട്ട കഗാൻ താഴ്വര പ്രദേശവാസികൾക്കും വിനോദസഞ്ചാരികൾക്കും ഇടയിൽ ഒരു വേനൽക്കാല റിസോർട്ട് എന്ന നിലയിൽ പ്രശസ്തമാണ്.

## ജനസംഖ്യാശാസ്ത്രം
സയ്യിദ്, പത്താൻ ഖാൻ, ദുറാനി (ജാദൂൺ), മുഗൾ, സ്വാതി, ഗുജ്ജർ ഈ പ്രദേശത്ത് താമസിക്കുന്ന ഭൂരിഭാഗം സമൂഹങ്ങളും അവരുടെ പൂർവ്വികരുടെ കാലത്ത് ഇവിടെ സ്ഥിരതാമസമാക്കിയവരാണ്.

## പ്രവേശനം

മൻസെഹ്‌റ, അബോട്ടാബാദ് പട്ടണങ്ങളിലൂടെ ബാലാകോട്ട് വഴി റോഡ് മാർഗം കഗാൻ താഴ്‌വരയിലെത്താം. ബാലാകോട്ടിൽ, താഴ്‌വരയിലേക്ക് പോകാൻ പൊതു ബസുകളും മറ്റ് വാഹന ഗതാഗതവും ഉപയോഗിക്കാം. കൂടാതെ, പെഷവാറിൽ നിന്നോ ദേശീയ തലസ്ഥാനമായോ ഇസ്ലാമാബാദിൽ നിന്നോ അബോട്ടാബാദിലേക്കോ മൻസെറയിലേക്കോ ഒരു കാർ വാടകയ്‌ക്ക് എടുത്തോ അല്ലെങ്കിൽ ലഭ്യമായ മറ്റ് പൊതുഗതാഗത മാർഗങ്ങൾ ഉപയോഗിച്ചോ കഗാൻ താഴ്‌വരയിൽ എത്തിച്ചേരാവുന്നതാണ്. 

വേനൽക്കാലത്ത് എല്ലായ്പ്പോഴും താഴ്‌വരയിലേയ്ക്കുള്ള പ്രവേശനം സാധ്യമാണെങ്കിലും ശൈത്യകാലത്ത് സന്ദർശകർക്ക് നേരേ പാത അടച്ചിരിക്കുന്നു. കാരണം, മഞ്ഞുകാലത്ത് ഹിമാനികൾ കഗാൻ താഴ്വരയിലേക്കുള്ള റോഡുകളിൽ തടസം സൃഷ്ടിക്കുന്നു, എന്നിരുന്നാലും ഈ ഹിമാനികൾ സാധാരണയായി ഫെബ്രുവരി മുതൽ ഏപ്രിൽ വരെയുള്ള സമയത്ത് ഉരുകുന്നു. മെയ് മുതൽ സെപ്തംബർ അവസാനം വരെ റോഡുകളും ബാബുസർ ചുരവും തുറന്നിരിക്കും. മെയ് മാസത്തിൽ ഇവിടുത്തെ താപനില 11 °C (52 °F) വരെ എത്തുകയും 3 °C (37 °F) വരെ കുറയുകയും ചെയ്യുന്നു.

## അവലംബം
ബാബുസർ ചുരം

**ബാബുസർ ചുരം** അഥവാ **ബാബുസർ മേഖല** (ഉറുദു: درہ بابوسر) സമുദ്രനിരപ്പിൽനിന്ന് ഏകദേശം 4,173 മീറ്റർ അല്ലെങ്കിൽ 13,691 അടി ഉയരത്തിൽ,) പാകിസ്ഥാനിലെ 150 കിലോമീറ്റർ (93 മൈൽ) നീളമുള്ള കഗാൻ താഴ്‌വരയുടെ വടക്ക് ഭാഗത്തായി സ്ഥിതിചെയ്യുന്ന ഒരു പർവത ചുരമാണ്. കാരക്കോറം ഹൈവേയിൽ (KKH) ഇത് തക് നാല വഴി ചിലാസുമായി ബന്ധിപ്പിക്കപ്പെടുന്നു. കഗാൻ താഴ്‌വരയിലെ ഏറ്റവും ഉയരം കൂടിയ സ്ഥലമായ ബാബുസർ ടോപ്പിലേയ്ക്ക് കാറുകൾക്ക് എളുപ്പത്തിൽ എത്തിച്ചേരാനാകും.

ബാബുസർ ചുരം ഖൈബർ പഖ്തൂൺഖ്വ പ്രവിശ്യയെ പാക്കിസ്താൻ അധിനിവേശ മേഖലയായ ഗിൽജിത്-ബാൾട്ടിസ്ഥാനുമായി ബന്ധിപ്പിക്കുന്നു. പാക്കിസ്ഥാനിലെ ഏറ്റവും അപകടകരമായ റൂട്ടുകളിലൊന്നായി ഇത് അറിയപ്പെടുന്നു. ഓരോ വർഷവും ഈ പർവതപ്രദേശത്ത് നിന്ന് റോഡപകടങ്ങളിൽ നിരവധി മരണങ്ങൾ സംഭവിക്കുന്നതായി റിപ്പോർട്ട് ചെയ്യപ്പെടുന്നുണ്ട്. പരിചയക്കുറവ് മൂലം കുത്തനെയുള്ള ഈ ഭൂപ്രകൃതിയിൽ വാഹനങ്ങളുടെ ബ്രേക്ക് തകരുന്നതാണ് അപകടങ്ങളുടെ ഏറ്റവും സാധാരണമായ കാരണം. പതിനാറാം നൂറ്റാണ്ടിൻ്റെ തുടക്കത്തിൽ മുഗൾ ചക്രവർത്തിയായ ബാബർ ഈ പ്രദേശത്തുകൂടി കടന്നുപോയതിൽ നിന്നാണ് ബാബുസർ ടോപ്പ് എന്ന പേര് ആദ്യമായി ഉപയോഗിക്കപ്പെട്ടത്. എന്നിരുന്നാലും, ഇപ്പോൾ ഇതിനെ സാധാരണയായി ബാബുസർ ടോപ്പ് എന്നാണ് വിളിക്കുന്നത്.

## കാലാവസ്ഥ
മെയ് മുതൽ സെപ്തംബർ വരെ വേനൽക്കാലം അനുഭവപ്പെുന്ന കഗാൻ താഴ്‌വരയിൽ സാധാരണയായി മെയ് മാസത്തിൽ അനുഭവപ്പെടാറുള്ള പരമാവധി താപനില 11°C (52°F) യും, കുറഞ്ഞ താപനില 3°C (37°F) ഉം ആണ്. ജൂലൈ പകുതി മുതൽ സെപ്തംബർ അവസാനം വരെ, നരാൻ പട്ടണത്തിനു വടക്കുഭാഗത്തുള്ള പാതയിലൂടെ ബാബുസാർ ചുരത്തിലേക്കുള്ള എല്ലാ വഴികളിലും പ്രവേശിക്കാവുന്നതാണ്. എന്നിരുന്നാലും, മഴക്കാലത്തും ശൈത്യകാലത്തും ഇതുവഴിയുള്ള സഞ്ചാരം പരിമിതപ്പെടുത്തിയിരിക്കുന്നു. കഗാൻ പ്രദേശം പാക്കിസ്താനിലെ ഇസ്ലാമാബാദിലേക്കും പെഷവാറിലേക്കും റോഡ് മാർഗം നന്നായി ബന്ധിക്കപ്പെട്ടിരിക്കുന്നു.

ശൈത്യകാലത്ത്, കനത്ത മഞ്ഞുവീഴ്ചയും കഠിനമായ അവസ്ഥയും കാരണം ഈ ചുരം പലപ്പോഴും അടയ്ക്കുന്നു. പകരം, യാത്രക്കാർ സാധാരണയായി രാജ്യത്തിൻ്റെ വടക്കൻ പ്രദേശങ്ങളിലേക്ക് പ്രവേശിക്കാൻ കാരക്കോറം ഹൈവേയാണ് ഉപയോഗിക്കുന്നത്.

## ഭൂമിശാസ്ത്രം

കാശ്മീരിൽ നിന്ന് പാക്കിസ്താനിലെ മൻസെഹ്‌റ ജില്ലയിലേക്ക് പ്രവേശിക്കുന്ന ഈ പർവതനിരകൾ മഹത്തായ ഹിമാലയൻ പർവ്വതനിരയുടെ ശാഖകളാണ്. കഗാൻ താഴ്‌വരയിൽ, ബാബുസാർ ടോപ്പ് ഉൾപ്പെടെയുള്ള പ്രദേശങ്ങളിൽ ഏറ്റവും ഉയർന്ന പർവതവ്യവസ്ഥയാണുള്ളത്. കുൻഹാർ നദിയുടെ വലത് കരയോട് ചേർന്ന് സ്ഥിതിചെയ്യുന്ന ഈ ശ്രേണിയിൽ ഏകദേശം 17,000 അടിയിലധികം ഉയരവും താഴ്‌വരയിലെ ഏറ്റവും ഉയരം കൂടിയതുമായ മാലിക പർബത്ത് എന്ന കൊടുമുടി അടങ്ങിയിരിക്കുന്നു.

മലനിരകളിൽ, ഗുജ്ജാറുകളും മറ്റ് നാടോടി വിഭാഗങ്ങളും വേനൽക്കാലത്ത് തങ്ങളുടെ ചെമ്മരിയാടുകൾ, ആട്, മറ്റ് മൃഗങ്ങൾ എന്നിവയെ മേയ്ക്കാനായി കുടിയേറുന്ന പുൽമേടുകളാണ്. വടക്കുഭാഗത്ത്, കഗാൻ പർവതനിരകളുടെ അതേ പർവതവ്യവസ്ഥയുടെ വിപുലീകരണങ്ങളായ പർവതങ്ങൾ സ്ഥിതിചെയ്യുന്നു. ഏകദേശം 13,500 അടി ഉയരത്തിലുള്ള മൂസ കാ മുസല്ല എന്ന കൊടുമുടിയുടെ കിഴക്ക് ഭാഗത്ത് നിന്ന്  വ്യതിചലിക്കുന്ന ഈ ശ്രേണി, ഭോഗർമാങ്, കോൻഷ് താഴ്‌വരകളുടെ വടക്കേ അറ്റത്ത് വ്യാപിക്കുകയും രണ്ടിനെയും വിഭജിക്കുന്നതായ ഒരു വരമ്പ് സൃഷ്ടിക്കുകയും ചെയ്യുന്നു. ഇവിടെയും, പ്രത്യേകിച്ച് ഉയർന്ന ചരിവുകളിൽ കഗാൻ താഴ്വരയിലേപ്പോലെ ഇടതൂർന്ന വനങ്ങൾ സ്വാഭാവികമായി കാണപ്പെടുന്നു. എന്നിരുന്നാലും, വ്യാപകമായ വനനശീകരണം കാരണം, കട്ടിയുള്ള വനങ്ങൾ ഇപ്പോൾ സാധാരണയായി മനുഷ്യ സാമീപ്യമില്ലാത്ത പ്രദേശങ്ങളിൽ മാത്രമാണ് കാണപ്പെടുന്നത്.

## അവലംബം
ഫൗസ്റ്റിൻ കപ്പൂച്ചിൻ

കപ്പൂച്ചിൻ സഭയിലെ ഒരു വൈദികനും കൊല്ലം അസ്സീസി നാടക സമിതിയുടെ ആദ്യ കാല ചുമതലക്കാരനുമായിരുന്നു **ഫാദർ ഫൗസ്റ്റിൻ കപ്പൂച്ചിൻ**. നിരവധി മലയാള ബൈബിൾ നാടകങ്ങളും കൃസ്തീയ ഗാനങ്ങളും രചിച്ചിട്ടുണ്ട്.

## ജീവിതരേഖ

1922 ഏപ്രിൽ 5 ന് കോട്ടയം കുമരകത്ത് ജനിച്ചു. 1948 ൽ വൈദികനായി. കൊല്ലം തില്ലേരിയിലെ കപ്പൂച്ചിൻ ആശ്രമത്തിന്റെ ചുമതലക്കാരനായും അസീസി പ്രസിന്റെ ഡയറക്ടറായുംപ്രവർത്തിച്ചു.  നിരവധി മലയാള ബൈബിൾ നാടകങ്ങൾ എഴുതി രംഗത്തെത്തിച്ചു.

വിശുദ്ധ സെബാസ്ത്യനോസിന്റെ ജീവിതത്തെ അടിസ്ഥാനമാക്കി അടിയറവു പറയാത്ത രക്തം എന്ന നാടകം  രൂപപ്പെടുത്തി. സെബാസ്റ്റ്യൻ കുഞ്ഞുകുഞ്ഞു ഭാഗവതർ ഈ നാടകവുമായി ബന്ധപ്പെട്ട് പ്രവർത്തിച്ചു. പിന്നീട് തുമ്പോളിയിലെ കുറച്ചു ചെറുപ്പക്കാരുടെ ഒരു പ്രൊഫഷണൽ സമിതിയെ ഈ നാടകം ഏൽപ്പിക്കുകയും  ഭാഗവതരുടെ മകനായ യേശുദാസ് അതിൽ സെബാസ്റ്റ്യന്റെ വേഷം അവതരിപ്പിക്കുകയും ചെയ്തു. പിന്നീട് അസീസി വീണ്ടും ഈ നാടകം അവതരിപ്പിച്ചു തുടങ്ങി. എം.കെ. അർജുനൻ, കുമരകം രാജപ്പൻ ഉൾപ്പെടെ പ്രമുഖരായ കലാകരന്മാരെ ഉൾപ്പെടുത്തിയായിരുന്നു സമിതി പ്രവർത്തിച്ചിരുന്നത്.  മലയാളത്തിൽ കൃസ്തീയ ഗാനങ്ങൾ എൽ പി റിക്കോർഡുകളായി പുറത്തിറക്കി. 

പതിമൂന്നോളം നാടകങ്ങളും അവയിലെ ഗാനങ്ങളും രചിച്ച ഫൗസ്റ്റിനച്ചന്റെ അവസാന നാടകം 'അന്വേഷിച്ചു കണ്ടെത്തി' ആയിരുന്നു.

7 ജൂലെ 1979 ന് തലച്ചോറിലെ ട്യൂമർ ബാധയെത്തുടർന്നുള്ള ചികിത്സയിൽ തിരുവനന്തപുരം ആർ.സി.സി യിൽ വച്ച് നിര്യാതനായി. ഭരണങ്ങാനം അസീസി ആശ്രമത്തിലാണ് കപ്പൂച്ചിനച്ചൻ അന്ത്യ വിശ്രമം കൊള്ളുന്നത്.

## നാടക കൃതികൾ
* രക്തപുഷ്പം
* ഒരു ഹൃദയവും രണ്ടു കണ്ണുകളും (1963)
* അടിയറവു പറയാത്ത രക്തം (1966)
* വാടാത്ത ലില്ലി
* അർപ്പണം
* നിലയ്ക്കാത്ത ഗാനം
### നാടകങ്ങൾ
* ഒരു ഹൃദയവും രണ്ടു കണ്ണുകളും (1963)
* അസ്സീസിയിലെ സ്നേഹ ഗായകൻ
* ഫിലോമിന
* അടിയറവു പറയാത്ത രക്തം
* രക്താംബരം
* സ്നേഹഗായകൻ
* വിശുദ്ധഗീവർഗീസ്
* അടിയറവ് പറയാത്ത രക്തം (1967)
* പാടുന്ന പടയാളി
* അന്വേഷിച്ചു കണ്ടെത്തി

### ഗാനങ്ങൾ
* കനിവിൻ കടലേ
* നല്ലിടയനായ
* കത്തിച്ച ദീപവും
* അത്യുന്നതനാം
* വിജ്ഞാനത്തിൻ ഉറവിടമേ (അവതരണ ഗാനം)

## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:ഗാനരചയിതാക്കൾ
വർഗ്ഗം:വൈദികർ
മാർഗരീറ്റ(നോവൽ)

2024 ൽ ഡി സി ബുക്സ് പ്രസിദ്ധീകരിച്ച എം പി ലിപിൻ രാജിന്റെ നോവലാണ് മാർഗരീറ്റ. 2024 ലെ നൂറനാട് ഹനീഫ് നോവൽ അവാർഡ് ഈ കൃതി നേടി. ഇതേ വർഷം പദ്മരാജൻ ട്രസ്റ്റ് ഏർപ്പെടുത്തിയ യുവനോവൽ അവാർഡിനും ഈ നോവൽ അർഹമായി. 

ഇന്ത്യയുടെ രണ്ടറ്റങ്ങളിൽ കിടക്കുന്ന രണ്ട് സംസ്ഥാനങ്ങളുടെ സംസ്‌കാരം കാലാതരത്തിൽ എങ്ങനെ തകിടം മറിക്കപ്പെട്ടെന്ന ചരിത്രം തിരയുകയാണ് 'മാർഗരീറ്റ'. 'മാർഗരീറ്റ'യെന്ന ഭൂപ്രദേശത്തിന് വന്ന മാറ്റങ്ങൾമാത്രമല്ല, എങ്ങനെയാണ് അതിന്റെ ചരിത്രം നിരന്തരം മാറ്റിയെഴുതപ്പെട്ടതെന്നു തത്ത്വചിന്ത - ഗണിതശാസ്ത്രങ്ങളിലൂടെ സഞ്ചരിച്ചു വേരുകളിലേക്കും ഓർമ്മകളിലേക്കുമുള്ള മടക്ക യാത്ര നടത്തുകയാണീ നോവലിൽ.

"മെറ്റവേഴ്സിന്റെ അദ്ഭുതലോകത്തേക്ക് മലയാളത്തെ നയിക്കുന്ന എം.പി. ലിപിൻ രാജിന്റെ മാർഗരീറ്റ അക്ഷരാർഥത്തിൽ മനസ്സും മെഷീനും തമ്മിലുള്ള മത്സരവും സഹകരണവും ആശ്രിതത്വവും നിറ‍ഞ്ഞ പുതിയൊരു കാലത്തേക്കാണു കണ്ണു തുറക്കുന്നത്. ഗണിതശാസ്ത്രവും തത്ത്വചിന്തയും തോളോടു തോൾ ചേർന്നു നിൽക്കുന്ന ലോകം. ഗണിതശാസ്ത്രം ഉപയോഗിച്ച് ഭാഷയ്ക്ക് പുതിയൊരു സൗന്ദര്യ സമവാക്യം രചിക്കുകയെന്ന ദൗത്യത്തിനൊപ്പം ഫിക്‌ഷനിലെ ഏറ്റവും പുതിയ പ്രവണതകളോടും ചേർന്നുനിൽക്കുന്നു" എന്നാണ് മനോരമ ഈ പുസ്തകത്തെ വിലയിരുത്തിയത്.
അഷ്ടവൈദ്യൻ തൃശ്ശൂർ തൈക്കാട്ട് ഉണ്ണിമൂസ്സ്

‍
കേരളത്തിലെ ഒരു ആയുർവ്വേദ വൈദ്യനായിരുന്നു അഷ്ടവൈദ്യൻ തൃശ്ശൂർ തൈക്കാട്ട് വാസുദേവൻമൂസ്സ്.  ഉണ്ണിമൂസ്സ് എന്നുകൂടി അറിയപ്പെട്ടിരുന്ന ഇദ്ദേഹം, കൊല്ലവർഷം 1076 വൃശ്ചികം 21ന് ജനിച്ചു. അച്ഛൻ നാരായണൻ മൂസ്സും പ്രസിദ്ധനായ ഒരു വൈദ്യനായിരുന്നു. അമ്മ ദേവകി അന്തർജനം. ഭാര്യ ആലത്തിയൂർ നമ്പിയില്ലത്തെ സാവിത്രി അന്തർജനം.

#### ജീവിതരേഖ
കൊല്ലവർഷം 1076 വൃശ്ചികം 21ന് പഴനെല്ലിപ്പുറത്ത് തൈക്കാട്ട് (തൃശ്ശൂർ തൈക്കാട്ട്) ജനനം. അച്ഛൻ നാരായണൻ മൂസ്സ് പ്രസിദ്ധ വൈദ്യനും സാഹിത്യകാരനുമായിരുന്നു. അമ്മ ദേവകി അന്തർജനം. അച്ഛൻ മൂസ്സതു സംസ്കൃതത്തിൽ (1) യാദവദാനവീയം കാവ്യവും, ഭാഷയിൽ (2) സിന്ദൂരമഞ്ജരി, (3) കപോതസന്ദേശം, (4) നളചരിതം എന്നീ കാവ്യങ്ങളും, (5) ശൃങ്ഗാരമണ്ഡനം ഭാണവും, (6) വിരാധവധം ആട്ടക്കഥയും രചിച്ചിട്ടുണ്ടു്. ഇവയിൽ ചിലതെല്ലാം അപൂർണ്ണങ്ങളാണു്. (7) കവിതാവലി, (8) അത്തച്ചമയം കുറത്തിപ്പാട്ടു്, (9) സംബന്ധവിലാസം തുള്ളൽ ഈ കൃതികൾ പ്രധാനങ്ങളല്ല. സിന്ദൂരമഞ്ജരി ഒരു വൈദ്യഗ്രന്ഥമാണു്. അതിൽ വെള്ളി, ചെമ്പു്, ഇരുമ്പു്, ഗന്ധകം, അഭ്രം, രസം മുതലായവ നീറ്റിയെടുത്തു ചൂർണ്ണമാക്കി ഉപയോഗിക്കുന്നതിനുള്ള വിധികൾ പ്രതിപാദിച്ചിരിക്കുന്നു. മൂസ്സതിന്റെ ഭാഷാകവിതയ്ക്കു പൊതുവേ നല്ല പ്രസാദവും ഒഴുക്കും, വേണ്ട ദിക്കിൽ ഗാംഭീര്യവുമുണ്ടു്. 

ഭാര്യ ആലത്തിയൂർ നമ്പിയില്ലത്തെ സാവിത്രി അന്തർജനം
മകൾ ദേവകി അന്തർജനം

#### '''എസ്സ് എൻ എ ഔഷധശാല'''
പ്രസിദ്ധമായ എസ്സ് എൻ എ ഔഷധശാല 1920-ൽ സ്ഥാപിച്ചത് ഇദ്ദേഹമാണ്. ആയുർവേദ ഔഷധങ്ങൾ വ്യാപാരാടിസ്ഥാനത്തിൽ ഉത്പാദനവും വിതരണവും ഇല്ലാതിരുന്ന കാലത്ത് അവ തുടങ്ങുകയും എസ്സ് എൻ എ ഔഷധശാലകൾ വഴി കേരളത്തിലെമ്പാടും എത്തിക്കുകയും ചെയ്തു. ഇന്ന് കേരളത്തിലും ഇൻഡ്യയുടെ പല ഭാഗങ്ങളിലും വിദേശത്തും ഏജൻസികളുണ്ട്.
#### ഉണ്ണിമൂസ്സ്ദിനം
ഉണ്ണിമൂസ്സ് ഫൌണ്ടേഷനും ഔഷധശാലയും സംയുക്തമായി എല്ലാ വർഷവും വിവിധ പരിപാടികളോടെ ഡിസംമ്പർ 1 ന് ഉണ്ണിമൂസ്സ് ദിനമായി ആചരിക്കുന്നു.

## അവലംബം

## പുറം കണ്ണികൾ
* ഉണ്ണി മൂസ്സ്ദിനം ചർച്ച 2002
* ഉണ്ണി മൂസ്സ് ദിനം പ്രബന്ധങ്ങൾ 2003
* ഉണ്ണിമൂസ്സ്ദിനം 2004
* ഉണ്ണിമൂസ്സ്ദിനം 2006
* ഉണ്ണിമൂസ്സ്ദിനം 2007
* ഉണ്ണിമൂസ്സ്ദിനം 2008
* ഉണ്ണിമൂസ്സ്ദിനം 2009
* ഉണ്ണിമൂസ്സ്ദിനം 2011
* ഉണ്ണിമൂസ്സ്ദിനം 2012
* ഉണ്ണിമൂസ്സ്ദിനം 2013
* ഉണ്ണിമൂസ്സ്ദിനം 2014
* ഉണ്ണിമൂസ്സ്ദിനം 2016
* ഉണ്ണിമൂസ്സ്ദിനം 2017
വർഗ്ഗം:ആയുർവ്വേദ ചികിൽസകർ
തുങ് യായ് നരേസുവാൻ വന്യജീവി സങ്കേതം

**തുങ് യായ് നരേസുവാൻ വന്യജീവി സങ്കേതം** തായ്ലാൻറിലെ കാഞ്ചനബുരി പ്രവിശ്യയുടെ വടക്കുഭാഗത്തും അതുപോലെതന്നെ തക് പ്രവിശ്യയുടെ തെക്ക് ഭാഗത്തുമായി സ്ഥിതിചെയ്യുന്ന ഒരു പ്രകൃതി സംരക്ഷണ പ്രദേശമാണ്. 1972-ൽ ഒരു വന്യജീവി സങ്കേതമായും പിന്നീട് 1991-ൽ തൊട്ടു ചേർന്നുകിടക്കുന്ന ഹുവായി ഖ ഖായെങ് വന്യജീവി സങ്കേതത്തോടൊപ്പം ഇത് ഒരു യുനെസ്‌കോ ലോക പൈതൃക സ്ഥലമായും പ്രഖ്യാപിക്കപ്പെട്ടു.

## സ്ഥാനവും ഭൂപ്രകൃതിയും
തായ്‌ലൻഡിൻ്റെ പടിഞ്ഞാറുവശത്തെ അന്താരാഷ്ട്ര അതിർത്തിയായ ബർമ്മയ്‌ക്ക് സമീപത്ത്, ദവ്‌ന പർവതനിരയുടെ തെക്കൻ മേഖലയിലാണ് ഈ വന്യജീവി സങ്കേതം സ്ഥിതിചെയ്യുന്നത്. കാഞ്ചനബുരി പ്രവിശ്യയിലെ സാങ്ഖ്‌ല ബുരി ജില്ലയിൽ നിന്ന് തക് പ്രവിശ്യയിലെ ഉംഫാങ് ജില്ലയിലേക്കും പിന്നീട് ത്രീ പഗോഡ പാസിൻ്റെ വടക്കുകിഴക്കുഭാഗത്തേയ്ക്കുമായി ഈ പർവ്വതനിര വ്യാപിച്ചുകിടക്കുന്നു. 

3,647 ചതുരശ്ര കിലോമീറ്റർ (1,408 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്ന ഈ വന്യജീവി സങ്കേതം  തായ്‌ലൻഡിലെ ഏറ്റവും വലിയ സംരക്ഷിത പ്രദേശമായാണ് അറിയപ്പെടുന്നത്. ഇതിന് സമീപത്തായി സ്ഥിതിചെയ്യുന്ന ഹുവായ് ഖാ ഖായെങ് വന്യജീവി സങ്കേതവും പശ്ചിമ ഫോറസ്റ്റ് കോംപ്ലക്‌സിൻ്റെ പ്രധാന മേഖലയുംകൂടി ഉൾക്കൊള്ളുന്ന ഇത് ഏകദേശം 6,222 ചതുരശ്ര കിലോമീറ്റർ (2,402 ചതുരശ്ര മൈൽ) വിസ്തൃതിയോടെ തെക്കുകിഴക്കൻ ഏഷ്യയിലെ തുടർച്ചയായ ഒരു സംരക്ഷിത പ്രദേശത്തിൻ്റെ ഏറ്റവും വലിയ സംയോജനത്തെ പ്രതിനിധീകരിക്കുന്നു. 

ഈ വന്യജീവി സങ്കേതത്തിൻ്റെ പരിപാലനം രണ്ട് സംരക്ഷിത മേഖലകൾക്കിടയിലായി വിഭജിക്കപ്പെട്ടിരിക്കുന്നു: PARO 14 (തക്) കിഴക്ക് ഭാഗവും PARO 3 (ബാങ് പോങ്) ഈ വന്യജീവി സങ്കേതത്തിൻ്റെ പടിഞ്ഞാറ് ഭാഗവുമാണ്.

* തുങ് യായ് നരേസുവാൻ പടിഞ്ഞാറൻ വന്യജീവി സങ്കേതം, 2,130 ചതുരശ്ര കിലോമീറ്റർ (820 ചതുരശ്ര മൈൽ)
* തുങ് യായ് നരേസുവാൻ കിഴക്കൻ വന്യജീവി സങ്കേതം, 1,517 ചതുരശ്ര കിലോമീറ്റർ (586 ചതുരശ്ര മൈൽ)

ഈ പ്രദേശം പ്രധാനമായും മലമ്പ്രദേശമാണ്, കൂടാതെ കരിങ്കല്ലിൻ്റെ വൻതോതിലുള്ള വ്യാപനവും ക്വാർട്സൈറ്റിൻ്റെയും അഭ്രഷിസ്റ്റിൻറെയും ചെറിയ പുറംതള്ളലുകളും പലതരം ചുണ്ണാമ്പുകല്ലുകൾ ഇടകലർന്നതുമാണ്. വന്യജീവി സങ്കേതത്തിൻ്റെ തെക്ക് ഭാഗത്തുള്ള വജിറലോങ്‌കോൺ റിസർവോയറിലെ ഏകദേശം 180 മീറ്റർ (590 അടി) മുതൽ ഏറ്റവും ഉയർന്ന കൊടുമുടിയായ ഖാവോ തായ് പാ കൊടുമുടിയിലെ 1,811 മീറ്റർ (5,942 അടി) വരെ ഉയരമുള്ള പ്രദേശങ്ങൾ ഇവിടെയുണ്ട്. ഉംഫാങ് വന്യജീവി സങ്കേതത്തിൽ നിന്ന് ഉത്ഭവിക്കുന്ന മായെ ക്ലോംഗ്, മായെ ചാൻ എന്നിവയാണ് ഇവിടുത്തെ പ്രധാന നദികൾ. ഈ നദികൾ തുങ് യായിൽ വച്ച് അപ്പർ ഖ്വായെ യായി നദിയിലേയ്ക്ക് ചേരുകയും സി നഖരിൻ റിസർവോയറിനെ പോഷിപ്പിക്കുകയും ചെയ്യുന്നു. തെക്കും തെക്ക് പടിഞ്ഞാറ് ഭാഗത്തുമുള്ള വിവിധ ചെറിയ നദികൾ വജിറലോങ്‌കോൺ റിസർവോയറിനെ പോഷിപ്പിക്കുമ്പോൾ വന്യജീവി സങ്കേതത്തിൻ്റെ വടക്കുപടിഞ്ഞാറൻ ഭാഗത്ത് മായെ കസാത്ത് മായെ സൂരിയ എന്നീ നദികൾ ബർമ്മയിലേക്ക് ഒഴുകുന്നു.

## കാലാവസ്ഥയും മഴയും
കാലാവസ്ഥ മൂന്ന് കാലാവസ്ഥകളാൽ സവിശേഷമാണ് ഈ പ്രദേശം: മെയ് മുതൽ ഒക്ടോബർ വരെ ചൂടുള്ളതും ഈർപ്പമുള്ളതുമായ സീസൺ, നവംബർ മുതൽ ജനുവരി വരെ തണുത്തതും വരണ്ടതുമായ കാലയളവ്, ഫെബ്രുവരി മുതൽ ഏപ്രിൽ വരെ ചൂടുള്ള വരണ്ട കാലാവസ്ഥ. ഈ പ്രദേശത്തെ ശരാശരി കുറഞ്ഞതും കൂടിയതുമായ പ്രതിദിന താപനില ആർദ്ര സീസണിൽ 20 മുതൽ 33 °C (68 മുതൽ 91 °F), ചൂടുള്ളതും വരണ്ടതുമായ സീസണിൽ 15, 35 °C (59, 95 °F), ണുത്ത സീസണിൽ 10, 29 °C (50, 84 °F) എന്നിങ്ങനെയാണ്. ഏപ്രിലിൽ പകൽസമയ താപനില 40 °C (104 °F) കവിയുന്നു, അതേസമയം രാത്രികാല താപനില 7 °C (45 °F) തണുത്ത സീസണിൽ അസാധാരണമല്ല.

## അവലംബം
മീനലോചന ബ്രോവ

ശ്യാമശാസ്ത്രികൾ ധന്യാസി രാഗത്തിൽ ചിട്ടപ്പെടുത്തിയ ഒരു കൃതിയാണ് **മീനലോചനാബ്രോവ**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം
* ഡി കെ ജയരാമന്റെ ആലാപനം

വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ
വർഗ്ഗം:ധന്യാസി രാഗത്തിൽ ചിട്ടപ്പെടുത്തിയ കൃതികൾ
ത്രീ പഗോഡ പാസ്

**ത്രീ പഗോഡ പാസ്**, സമുദ്രനിരപ്പിൽനിന്ന് ഏകദേശം 282 മീറ്റർ (925 അടി) ഉയരത്തിൽ തായ്‌ലാൻറിൻറെയും മ്യാൻമറിൻറെയും (ബർമ) അതിർത്തിയിലെ ടെനാസെരിം കുന്നുകളിലുള്ള ഒരു ചുരമാണ്. തായ്‌ലൻഡിലെ കാഞ്ചനബുരി പ്രവിശ്യയുടെ വടക്ക് ഭാഗത്ത് സ്ഥിതിചെയ്യുന്ന സാങ്ഖ്‌ല ബുരി പട്ടണത്തെ മ്യാൻമറിലെ കെയിൻ സംസ്ഥാനത്തിനു തെക്കുള്ള പയതോൻസു പട്ടണവുമായി ഈ ചുരം ബന്ധിപ്പിക്കുന്നു. വിദേശികൾക്ക് തായ് ഭാഗത്തുകൂടി മാത്രമേ ത്രീ പഗോഡ പാസിലേയ്ക്ക് പ്രവേശനം സാധ്യമാകൂ.

## പദോൽപ്പത്തി
അയുത്തായ കാലഘട്ടത്തിൻ്റെ അവസാനത്തിൽ സമാധാനത്തിൻ്റെ പ്രതീകമായി നിർമ്മിക്കപ്പെട്ട ചെറുതും എന്നാൽ നാശോന്മുഖവുമായ മൂന്ന് സ്തൂപങ്ങളുടെയോ ചേഡികളുടെയോ പേരിലാണ് ഈ ചുരം അറിയപ്പെടുന്നത്. ഫ്രാ ചേഡി സാം ഓങ് ഗ്രാമത്തിൽ തായ് അതിർത്തിയുടെ ഭാഗത്താണ് ഇപ്പോൾ ഈ പഗോഡകൾ സ്ഥിതിചെയ്യുന്നത്. അതിർത്തിയുടെ ഭാഗങ്ങൾ ഇപ്പോഴും രണ്ടു രാജ്യങ്ങളും തമ്മിലുള്ള തർക്കവിഷയമാണ്. കാഞ്ചനബുരി പ്രവിശ്യയുടെ പ്രവിശ്യാ മുദ്രയിൽ ഈ മൂന്ന് ചേഡികളും (ബുദ്ധ സ്തൂപം) രൂപഭംഗിയോടെ പ്രത്യക്ഷപ്പെടുന്നു.

## ചരിത്രം
പുരാതന കാലം മുതൽക്കുതന്നെ പടിഞ്ഞാറൻ തായ്‌ലൻഡിലേക്കുള്ള ഒരു പ്രധാന കരമാർഗ്ഗമായിരുന്നു ഈ ചുരം. ടെനാസെരിം കുന്നുകളിലെ ചുരുക്കം ചില ചുരങ്ങളിൽ ഒന്നായ ഇത്, മൂന്നാം നൂറ്റാണ്ടിൽ ഇന്ത്യയിൽ നിന്ന് ബുദ്ധമത ബോധനങ്ങൾ രാജ്യത്ത് എത്തിയ സ്ഥലമാണെന്ന് വിശ്വസിക്കപ്പെടുന്നു. നൂറ്റാണ്ടുകളായി, ത്രീ പഗോഡ പാസ് ഇന്ത്യയ്ക്കും തെക്കുകിഴക്കൻ ഏഷ്യയ്ക്കും ഇടയിലുള്ള ഒരു പ്രധാന കരമാർഗ്ഗമായിരുന്നു.

തായ് ചരിത്രത്തിലെ അയുത്തായ കാലഘട്ടത്തിൽ (14-18 നൂറ്റാണ്ടുകൾ), ബർമക്കാരുടെ ഒരു പ്രധാന അധിനിവേശ പാതയായിരുന്ന ഈ ചുരം ചില സമയങ്ങളിൽ സയാമീസ് സൈന്യം അവർക്കെതിരെയും ഉപയോഗിച്ചിരുന്നു. 1548-ൽ ബർമീസ്-സയാമീസ് യുദ്ധസമയത്താണ് (1547-1549) ചുരം വഴിയുള്ള ആദ്യത്തെ ബർമീസ് അധിനിവേശം സംഭവിച്ചത്.

രണ്ടാം ലോകമഹായുദ്ധകാലത്ത്, ജപ്പാൻ ഈ ചുരത്തിലൂടെ കുപ്രസിദ്ധമായ ഡെത്ത് റെയിൽവേ (ഔദ്യോഗികമായി ടൈമെൻ - റെൻസെറ്റ്സു ടെറ്റ്സുഡോ) നിർമ്മിച്ചു. ആയിരക്കണക്കിന് ബ്രിട്ടീഷ്, ഓസ്‌ട്രേലിയൻ, ഡച്ച്, അമേരിക്കൻ യുദ്ധത്തടവുകാരുടെയും റെയിൽവേ നിർമ്മാണത്തിനിടെ മരിച്ച ഏഷ്യൻ നിർബന്ധിത തൊഴിലാളികളുടെയും സ്മരണയ്ക്കായി നിർമ്മിക്കപ്പെട്ട ഒരു സ്മാരകം ഇവിടെയുണ്ട്.

രണ്ട് രാജ്യങ്ങളിൽ നിന്നും പൗരത്വം നേടാൻ കഴിയാത്തതോ അല്ലെങ്കിൽ ഇരു രാജ്യങ്ങളുടേയം പൗരത്വം ഇഷ്ടപ്പെടാത്തതോ ആയ കാരെൻസ്, മോൺസ് എന്നിവരുൾപ്പെടെ നിരവധി മലയോര ഗോത്രവർഗ്ഗക്കാർ താമസിക്കുന്ന പ്രദേശമാണ് ഇത്. 1990-ൽ ബർമീസ് സൈന്യം അത് തിരിച്ചുപിടിക്കുന്നത് വരെ മോൺസിൻ്റെ നിയന്ത്രണത്തിലുണ്ടായിരുന്ന ചുരം പിടിച്ചെടുക്കാൻ വിഘടനവാദി സൈന്യങ്ങൾ ആവർത്തിച്ച് ശ്രമിച്ചിരുന്നു. ഈ പ്രദേശത്ത് ഇപ്പോഴും ഇടയ്ക്കിടെ യുദ്ധം നടക്കുന്നുണ്ട്.

## ടൂറിസം
വിനോദസഞ്ചാരികൾക്കിടയിൽ ജനപ്രിയമായ ത്രീ പഗോഡ ചുരത്തിൻറെ തായ് ഭാഗത്ത് നിന്ന് പയതോൻസു സന്ദർശിക്കാൻ ഒരു ദിവസത്തെ വിസ ലഭിക്കുന്നു. മരംകൊണ്ടുള്ള ഫർണിച്ചറുകൾ, ജേഡ് കൊത്തുപണികൾ, തുണിത്തരങ്ങൾ എന്നിവ ബർമീസ് ഭാഗത്തെ ആകർഷണങ്ങളാണ്. തായ് വിനോദസഞ്ചാരികളെ 2011-ൽ ഇത് സന്ദർശിക്കാൻ അനുവദിച്ചിട്ടുണ്ട്, എന്നാൽ മറ്റ് വിനോദസഞ്ചാരികളെ സന്ദർശനത്തിന് അനുവദിച്ചിട്ടില്ല. ഇത് ഒരു താൽക്കാലിക അതിർത്തി ചെക്ക് പോയിൻ്റ് എന്ന നിലയിലുള്ളതിനാൽ രണ്ട് അയൽ രാജ്യങ്ങൾക്കിടയിൽ പകൽ യാത്രകൾ മാത്രമേ അനുവദിക്കാറുള്ളു.

## അവലംബം
കൊല്ലം അസ്സീസി(നാടക സമിതി)

കൊല്ലം കേന്ദ്രീകരിച്ച്  പ്രവർത്തിച്ചിരുന്ന ബൈബിൾ ഡ്രാമാസ്‌കോപ്പ് നാടകങ്ങളിലൂടെ  ശ്രദ്ധനേടിയ സമിതിയാണ് **കൊല്ലം അസ്സീസി.** ഫാ. ഫെർഡിനാൻഡ് മനയിലായിരുന്നു   ഈ സമിതിയുടെയും ആർട്സ് ക്ലബ്ബിന്റെയും സ്ഥാപകൻ. ഫൗസ്റ്റിൻ കപ്പൂച്ചിൻ  അച്ചന്റെ നേതൃത്വത്തിൽ പ്രവർത്തിച്ചിരുന്ന സമിതി കേരളത്തിനകത്തും പുറത്തും അമ്പതോളം നാടകങ്ങൾ അവതരിപ്പിച്ചു. 
ആത്മീയതയും ധാർമ്മിക തത്വങ്ങളും പ്രചരിപ്പിക്കുക എന്ന ലക്ഷ്യത്തോടെയാണ് അസീസി സ്ഥാപിതമായത്. 
എം.കെ. അർജുനൻ, കുമരകം രാജപ്പൻ, ചുനക്കര രാമൻ കുട്ടി, ഫ്രാൻസിസ് ടി മാവേലിക്കര, ആർട്ടിസ്റ്റ് സുജാതൻ, രാജീവ് ആലുങ്കൽ  തുടങ്ങി നിരവധി പ്രഗത്ഭർ സമിതിയുമായി ബന്ധപ്പെട്ട് പ്രവർത്തിച്ചു. ടെഡി ലോപ്പസ് എന്ന നാടക സംവിധായകനാണ് മിക്കവാറും അസീസി നാടകങ്ങൾ സംവിധാനം ചെയ്തത്. വിജ്ഞാനത്തിൻ ഉറവിടമെ എന്ന അവതരണ ഗാനത്തോടെയായിരുന്നു നാടകങ്ങളുടെ തുടക്കം. 

വാടാത്ത ലില്ലി എന്ന നാടകത്തിന്റെ സംഗീത സംവിധായകനെത്തിയ എം.കെ. അർജുനനും സഹായിയായി എത്തിയ കുമരകം രാജപ്പനും പിന്നീട് അസീസിക്കായി നിരവധി നാടകങ്ങളിൽ സംഗീത വിഭാഗം കൈകാര്യം ചെയ്തു.

ഫൗസ്റ്റിനച്ചന്റെ അകാല മരണത്തോടെ അസീസി പ്രതിസന്ധിയിലായെങ്കിലും ജോസഫ് കരിങ്ങട എഴുതിയ ജൂഡിത്ത്, നീതിമാൻ, സിംഹാസനം എന്നീ നാടകങ്ങൾ അവതരിപ്പിച്ചു. അച്ഛന്റെ മരണ ശേഷം, എല്ലാ ദുഃഖവും എനിക്കുതരൂ, ജൂഡിത്ത്, സ്വപ്നം, നീതിമാൻ, വെളിച്ചമേ നയിച്ചാലും, സിംഹാസനം, സാംസൺ, പീലാത്തോസ് തുടങ്ങി എട്ടോളം നാടകങ്ങൾ ടെഡി ലോപ്പസിന്റെ സംവിധാനത്തിൽ അസീസി പുറത്തിറക്കി. 

നിലവിൽ അസ്സീസി ആർട്സ് & കമ്മ്യൂണിക്കേഷൻ എന്ന പേരിലാണ് സ്ഥാപനം പ്രവർത്തിക്കുന്നത്.

## അസീസിയിലെ ഗാനങ്ങളും റിക്കോഡിംഗുകളും
എച്ച്.എം.വി അസീസി നാടകങ്ങളിലെ ഗാനങ്ങളുടെ റിക്കോർഡുകൾ പുറത്തിറക്കിയിട്ടുണ്ട്. അസ്സീസി നിർമ്മിച്ച ഗാനങ്ങൾ ഗ്രാമഫോൺ ഡിസ്കുകളിൽ കേരളത്തിലുടനീളവും സംസ്ഥാനത്തിന് പുറത്തും  വ്യാപകമായി പ്രചരിച്ചിരുന്നു. 78 ആർ.പി.എം. റിക്കോർഡുകളാണ് ആദ്യം പുറത്തിറക്കിയത്. യേശുദാസും എ.പി. കോമളവുമായിരുന്നു ഗായകർ. വിജ്ഞാനത്തിൻ ഉറവിടമേ (അവതരണ ഗാനം), സ്വർഗസ്ഥനായ പിതാവെ എന്ന രണ്ട് ഗാനങ്ങളായിരുന്നു ആദ്യ റിക്കോർഡിൽ. വലിയ നിലയിൽ വിറ്റു പോയതിനെത്തുടർന്ന് എച്ച്.എം.വി രണ്ടാമത് 45 ആർ.പി.എം. ആയി യേശുദാസ്, ജാനകി എന്നിവരെ കൊണ്ട് പത്തു പാട്ടുകൾ പാടിപ്പിച്ച് റിക്കാർഡ് പുറത്തിറക്കി. 
## അസീസിയിലെ നടീ നടന്മാർ
* ടെഡി ലോപ്പസ്
* സുരേന്ദ്ര ബാബു
* കൊച്ചിൻ ആന്റണി
* കുണ്ടറ ബാബു
* പൊന്നൻ ജസ്റ്റിൻ
* പ്രസന്ന
* തങ്കം
* ശാന്ത
* ഇന്ദ്രാണി സുബൈദ
* വിജയമ്മ

## നാടകങ്ങൾ
* ഫിലോമിന
* അടിയറവു പറയാത്ത രക്തം
* രക്താംബരം
* രക്തപുഷ്പം
* വാടാത്ത മല്ലി (സംഗീതം - എം.കെ. അർജുനൻ)
* ശിൽപ്പി (വിശുദ്ധ തോമാ ശ്ലീഹയുടെ രക്തസാക്ഷിത്വത്തെക്കുറിച്ചുള്ള നാടകം)
* സ്നേഹഗായകൻ
* വിശുദ്ധഗീവർഗീസ്
* അടിയറവ് പറയാത്ത രക്തം (1967)
* പാടുന്ന പടയാളി
* ആത്മവിന്റെ അയൽക്കാർ (2008)
* അമ്മയുടെ ഓർമയ്ക്ക് (2009)
* പഞ്ച നക്ഷത്ര സ്വപ്നം (2010-2011),
* കണ്ണാടി 
* ഓർക്കുക വല്ലപ്പോഴും (രചന - ഫ്രാൻസിസ് ടി മാവേലിക്കര)
* നക്ഷത്രങ്ങൾ പറയാതിരുന്നത് (രചന - ഫ്രാൻസിസ് ടി മാവേലിക്കര)

## അവലംബം


വർഗ്ഗം:കേരളത്തിലെ നാടകസംഘങ്ങൾ
വർഗ്ഗം:കൊല്ലത്തിന്റെ ചരിത്രം
മഹ്മൂദ് കൂരിയ

മലയാളിയായ യുവ സാമൂഹ്യശാസ്ത്രജ്ഞനും ചരിത്രപണ്ഡിതനുമാണ് **മഹ്മൂദ് കൂരിയ**. സ്‌കോട്ട്‌ലൻഡിലെ എഡിൻബർഗ് സർവകലാശാലയിലെ ചരിത്ര വിഭാഗം പ്രൊഫസറായി ജോലി ചെയ്യുന്ന മഹ്മൂദ് മലപ്പുറം ജില്ലയിലെ പെരിന്തൽമണ്ണക്കടുത്തുള്ള പനങ്ങാങ്ങര സ്വദേശിയാണ്. ഇന്ത്യൻ മഹാസമുദ്ര പഠനങ്ങൾ, ആഗോള നിയമ ചരിത്രം, ആഫ്രോ-ഏഷ്യൻ ബന്ധങ്ങൾ, ഇസ്‌ലാമിന്റെ ധൈഷണിക ചരിത്രം എന്നിവയാണ് അദ്ദേഹത്തിൻറെ പഠന മേഖലകൾ. 2024 ലെ ഇൻഫോസിസ് പ്രൈസ് കരസ്ഥമാക്കിയ അദ്ദേഹം  നേരത്തെ  ഡച്ച് സർക്കാരിന്റെ രണ്ടുകോടിരൂപയുടെ നാഷണൽ റിസർച്ച് ഫെലോഷിപ്പിനും അർഹനായിരുന്നു. ആന, കുതിര, കഴുത തുടങ്ങിയ മൃഗങ്ങൾ മലബാർ കലാപകാലത്ത് വഹിച്ച പങ്കിനെക്കുറിച്ചുള്ള മഹ്മൂദിന്റെ പഠനങ്ങൾ ശ്രദ്ധേയമാണ്.

## ജീവിതരേഖ
മലപ്പുറം ജില്ലയിലെ പെരിന്തൽമണ്ണ പനങ്ങാങ്ങര പരേതനായ കൂരിയാടത്തൊടി കുഞ്ഞിമൊയ്‌തീൻ മുസല്യാരുടെയും മാമ്പ്രത്തൊടി മൈമൂനയുടെയും മകനായി 1988 മാർച്ച് 18 ന് മഹ്മൂദ് കൂരിയ ജനിച്ചു. ചെമ്മാട് ദാറുൽ ഹുദ ഇസ്‌ലാമിക് യൂനിവേഴ്‌സിറ്റി, കാലിക്കറ്റ് യൂനിവേഴ്‌സിറ്റി എന്നിവിടങ്ങളിലെ പഠനത്തിനുശേഷം ഡൽഹി ജവഹർലാൽ നെഹ്‌റു സർവകലാശാലയിലാണ് പിജിയും എംഫിലും പൂർത്തിയാക്കിയത്. ഡൽഹിയിലെ അശോക സർവകലാശാല, ലീഡൻ സർവകലാശാല, ബെർഗൻ സർവകലാശാല, ജക്കാർത്ത നാഷണൽ ഇസ്‌ലാമിക് സർവകലാശാല എന്നിവിടങ്ങളിലും പഠിപ്പിച്ചിട്ടുണ്ട്. നെതർലൻഡ്‌സിലെ ലീഡൻ സർവകലാശാലയിൽനിന്നാണ് പിഎച്ച്ഡി നേടിയത്.

## അവലംബം

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:ചരിത്രഗവേഷകർ
വർഗ്ഗം:സാമൂഹ്യശാസ്ത്രജ്ഞർ
വാൾട്ടർ റാലി

**സർ വാൾട്ടർ റാലി** (ജീവിതകാലം: c. 1553 - 29 ഒക്ടോബർ 1618) ഒരു ഇംഗ്ലീഷ് രാഷ്ട്രതന്ത്രജ്ഞനും സൈനികനും എഴുത്തുകാരനും പര്യവേക്ഷകനുമായിരുന്നു. എലിസബത്തൻ കാലഘട്ടത്തിലെ ഏറ്റവും ശ്രദ്ധേയനായ വ്യക്തികളിൽ ഒരാളായി കണക്കാക്കപ്പെടുന്ന അദ്ദേഹം വടക്കേ അമേരിക്കയിലെ ഇംഗ്ലീഷ് കോളനിവൽക്കരണത്തിൽ ഒരു സുപ്രധാന പങ്ക് വഹിച്ചിരുന്നു. അയർലണ്ടിലെ കലാപം അടിച്ചമർത്തുകയും സ്പാനിഷ് അർമാഡയ്‌ക്കെതിരെ ഇംഗ്ലണ്ടിനെ പ്രതിരോധിക്കാൻ സഹായിക്കുകയും ചെയ്ത അദ്ദേഹം എലിസബത്ത് ഒന്നാമൻ്റെ കീഴിൽ രാഷ്ട്രീയ സ്ഥാനമാനങ്ങൾ വഹിക്കുകയും ചെയ്തിരുന്നു.

വാൾട്ടർ റാലിയുടെയും കാതറിൻ ചാംപർനൗണിൻ്റെയും മകനായി ഡെവോണിലെ പ്രൊട്ടസ്റ്റൻ്റ് വിശ്വാസമുള്ള ഒരു ഭൂവുടമയുടെ കുടുംബത്തിലാണ് റാലി ജനിച്ചത്. അദ്ദേഹം സർ ഹംഫ്രി ഗിൽബെർട്ടിൻ്റെ ഇളയ അർദ്ധസഹോദരനും സർ റിച്ചാർഡ് ഗ്രെൻവില്ലിൻ്റെ കസിനും ആയിരുന്നു. അദ്ദേഹത്തിൻ്റെ ആദ്യകാല ജീവിതത്തെക്കുറിച്ച് വളരെക്കുറച്ച് വിവരങ്ങളേ ലഭ്യമായിട്ടുള്ളൂ, എന്നിരുന്നാലും കൗമാരത്തിൻ്റെ അവസാനത്തിൽ അദ്ദേഹം ഫ്രാൻസിൽ മതപരമായ ആഭ്യന്തരയുദ്ധങ്ങളിൽ പങ്കെടുത്തിരുന്നു. തൻ്റെ 20-ാം വയസ്സിൽ അയർലണ്ടിലെ കോളനിവൽക്കരണകാലത്തെ കലാപത്തെ അടിച്ചമർത്തുന്നതിൽ പങ്കെടുത്ത അദ്ദേഹം സ്മെർവിക്ക് ഉപരോധത്തിലും പങ്കെടുത്തു. പിന്നീട്, അയർലണ്ടിലെ ഭൂവുടമയും കിഴക്കൻ മൺസ്റ്ററിലെ യൂഗൽ മേയറും ആയിത്തീർന്ന അദ്ദേഹത്തിൻറെ വീട് ഇപ്പോഴും മർട്ടിൽ ഗ്രോവിൽ നിലനിൽക്കുന്നു. അദ്ദേഹം അതിവേഗം എലിസബത്ത് രാജ്ഞിയുടെ പ്രീതിയ്ക്ക് പാത്രമാകുകയും 1585-ൽ നൈറ്റ് പദവി ലഭിക്കുകയും ചെയ്തു. വിർജീനിയ പര്യവേക്ഷണം ചെയ്യാനുള്ള രാജകീയ പേറ്റൻ്റ് അദ്ദേഹത്തിന് ലഭിച്ചത് ഭാവിയിലെ ഇംഗ്ലീഷ് കുടിയേറ്റങ്ങൾക്ക് വഴിയൊരുക്കി. 1591-ൽ, രാജ്ഞിയുടെ അനുവാദമില്ലാതെ തുണക്കാരിൽ ഒരാളായ എലിസബത്ത് ത്രോക്ക്മോർട്ടനെ അദ്ദേഹം രഹസ്യമായി വിവാഹം കഴിച്ചതോടെ അദ്ദേഹത്തെയും ഭാര്യയെയും ലണ്ടൻ ടവറിലേക്ക് അയച്ചു. മോചിതനായ ശേഷം, അവർ ഡോർസെറ്റിലെ ഷെർബോണിലുള്ള അദ്ദേഹത്തിൻ്റെ എസ്റ്റേറ്റിലേക്ക് പോയി.

1594-ൽ, തെക്കേ അമേരിക്കയിലുള്ള ഒരു "സ്വർണ്ണ നഗരം" എന്നതിനെക്കുറിച്ച് കേട്ട അദ്ദേഹം അത് കണ്ടെത്തുന്നതിനായി കപ്പൽ കയറുകയും "എൽ ഡൊറാഡോ" എന്ന ഇതിഹാസത്തിന് സംഭാവന നൽകുന്നതായ ഒരു പുസ്തകത്തിൽ തൻ്റെ യാത്രാനുഭവങ്ങളുടെ അതിശയോക്തി കലർന്ന ഒരു വിവരണം പ്രസിദ്ധീകരിക്കുകയും ചെയ്തു. 1603-ൽ എലിസബത്ത് രാജ്ഞിയുടെ മരണശേഷം, റാലി വീണ്ടും ടവറിൽ തടവിലാക്കപ്പെട്ടു, ഇത്തവണ റാലിയോട് ആനുകൂല്യം പ്രകടിപ്പിക്കാത്ത ജെയിംസ് ഒന്നാമൻ രാജാവിനെതിരായ പ്രധാന ഗൂഢാലോചനയിൽ ഏർപ്പെട്ടതിനാണ് വീണ്ടും തടവിലാക്കപ്പെട്ടത്. 1616-ൽ, എൽ ഡൊറാഡോ തേടിയുള്ള രണ്ടാമത്തെ പര്യവേഷണത്തിന് നേതൃത്വം നൽകാനായി അദ്ദേഹത്തെ മോചിപ്പിച്ചു. എന്നാൽ പര്യവേഷണ വേളയിൽ, അദ്ദേഹത്തിൻ്റെ മുൻനിര കമാൻഡറുടെ നേതൃത്വത്തിലുള്ള ആളുകൾ ഒരു സ്പാനിഷ് ഔട്ട്‌പോസ്‌റ്റ് കൊള്ളയടിച്ചതോടെ അദ്ദേഹത്തിന് ലഭിച്ച ശിക്ഷയിളവ്, 1604-ലെ സ്‌പെയിനുമായുള്ള സമാധാന ഉടമ്പടി എന്നീ രണ്ട് വ്യവസ്ഥകളും ലംഘിക്കപ്പെട്ടു. ഇംഗ്ലണ്ടിലേക്ക് മടങ്ങിയ റാലിയെ സ്പാനിഷുകാരെ തൃപ്തിപ്പെടുത്തുന്നതിനായ 1618-ൽ അറസ്റ്റ് ചെയ്യുകയും വധിക്കുകയും ചെയ്തു.

## അവലംബം
താനോൺ തോങ് ചായ് പർവ്വതനിര

**താനോൺ തോങ് ചായ് പർവ്വതനിര** വടക്കൻ തായ്‌ലൻഡിൽ സ്ഥിതിചെയ്യുന്ന ഒരു പർവതനിരയാണ്. തായ്‌ലൻഡിലെ ഏറ്റവും ഉയരമുള്ള സ്ഥലമായ ഡോയി ഇന്താനോൺ ആണ് ഇതിൻ്റെ ഏറ്റവും ഉയരം കൂടിയ കൊടുമുടി. ഈ ശ്രേണിയുടെ ഭൂരിഭാഗം പ്രദേശങ്ങളും ചിയാങ് മായ് പ്രവിശ്യയിലും കുറച്ച് ഭാഗങ്ങൾ മാത്രം മായേ ഹോങ് സോൺ, ലാംഫൂൺ എന്നീ പ്രവിശ്യകളിലുമായി ചിതറി കിടക്കുന്നു. 

## ഭൂമിശാസ്ത്രം
ഷാൻ മലനിരകളുടെ തെക്കേയറ്റത്തിൻറെ ഒരു ദീർഘീകരണമാണ് താനോൺ തോങ് ചായ് പർവതനിര. ഇതിൽ യുവാം, പിംഗ് നദികൾക്കിടയിലെ ദായെൻ ലാവോ പർവതനിരയുടെ തെക്കുപടിഞ്ഞാറൻ അതിർത്തിയിൽ നിന്ന് തെക്കുഭാഗത്തേയ്ക്ക് കവിഞ്ഞുകിടക്കുന്ന രണ്ട് സമാന്തര ശ്രേണികൾക്കൂടി അടങ്ങിയിരിക്കുന്നു. കിഴക്കൻ പർവതനിരയെ ഇന്തനോൺ റേഞ്ച് (ทิวเขาอินทนนท์) എന്നാണ് വിളിക്കുന്നത്. പടിഞ്ഞാറും തെക്കുമുള്ള ദാവ്ന പർവതനിരകൾ താനോൺ തോങ് ചായ് പർവതത്തിൻ്റെ പടിഞ്ഞാറൻ ഭാഗമാണ്. താനോൺ തോങ് ചായ് നിരയെ ദായെൻ ലാവോ പർവതനിരയുടെ ഉപവിഭാഗമായി കാണുന്ന ചില ഭൂമിശാസ്ത്രജ്ഞരും ഉണ്ട്.

ഇന്തനോൺ പർവതനിരയിലെ 2,565 മീറ്റർ (8,415 അടി) ഉയരമുള്ള ഡോയി ഇന്തനോൺ തെക്കുകിഴക്കൻ ഏഷ്യയിലെ ഏറ്റവും പ്രധാനപ്പെട്ട കൊടുമുടികളിൽ ഒന്നാണ്. താനോൺ തോങ് ചായ് പർവതനിരയിലെ മറ്റ് ഉയർന്ന കൊടുമുടികളിൽ തായ്‌ലൻഡിലെ രണ്ടാമത്തെ ഏറ്റവും ഉയർന്ന കൊടുമുടിയും 2,340 മീറ്റർ (7,680 അടി) ഉയരമുള്ളതുമായ ഡോയ് ഹുവാ മോട്ട് ലുവാങ്, ഡോയ് പുയ് (1,685 മീറ്റർ (5,528 അടി)), ഡോയ് സുതേപ് 1,676 മീറ്റർ (5,499 അടി) എന്നിവ ഉൾപ്പെടുന്നു.

## ചരിത്രം
ഹ്‌മോങ്, കാരെൻ തുടങ്ങിയ ചില മലയോര ഗോത്ര സമൂഹങ്ങളുടെ ആവാസകേന്ദ്രമായ ഈ പർവ്വതനിരയിലെ അവരുടെ ഗോത്ര ഗ്രാമങ്ങൾ മലയോരങ്ങളിൽ അവിടവിടെയായി ചിതറിക്കിടക്കുന്നു. ഈ സമൂഹങ്ങളിൽ ചിലത് സംഘടിത ടൂറിസ്റ്റ് ഗ്രൂപ്പുകളാൽ പതിവായി സന്ദർശിക്കപ്പെടാറുണ്ട്.

മുമ്പ് *ഡോയി ആങ് കാ* എന്നറിയപ്പെട്ടിരുന്ന ഡോയി ഇന്തനോൺ, 19-ാം നൂറ്റാണ്ടിൻ്റെ അവസാനത്തിൽ രാജാവായ ഇന്താവിചായനോണിൻറെ ബഹുമാനാർത്ഥം പുനർനാമകരണം ചെയ്യപ്പെട്ടു.

## പരിസ്ഥിതി
1,000 മീറ്ററിൽ (3,300 അടി) താഴെയുള്ള ഇലപൊഴിയും വനങ്ങളും ഈ ഉയരത്തിന് മുകളിലുള്ള നിത്യഹരിത കുന്നിൻ വനവുമടങ്ങിയതാണ് ഇവിടുത്തെ സസ്യജാലം, പക്ഷേ പ്രദേശത്ത് കനത്ത തോതിൽ വനനശീകരണം നടന്നിട്ടുണ്ട്. യഥാർത്ഥ വനവിസ്തൃതിയുടെ വലിയൊരു ഭാഗം അപ്രത്യക്ഷമായതിനാൽ, വൃക്ഷങ്ങളില്ലാതെ നഗ്നമായ പുൽമേടുകളും കുറ്റിച്ചെടികളടങ്ങിയ സസ്യജാലങ്ങളാണ് ഈ പ്രദേശദത്ത് സാധാരണയായി കാണപ്പെടുന്നത്. പാരിസ്ഥിതികമായി തകർന്ന പ്രദേശങ്ങളിൽ വനമേഖല പുനഃസ്ഥാപിക്കുന്നതിനുള്ള ചില പദ്ധതികൾ ആവിഷ്കരിക്കപ്പെട്ടിട്ടുണ്ട്. താനോൺ തോങ് ചായ് പർവതനിരയിലെ വിവിധ പ്രദേശങ്ങളിലെ കർഷകർ കാലാനുസൃതമായി ബോധപൂർവം കാട്ടുതീ പടർത്തുന്നത് ഈ പ്രദേശത്ത വന്യജീവി സമ്പത്തിന് ഭീഷണി സൃഷ്ടിക്കുന്നു. ഈ ശ്രേണിയിലെ വന്യമൃഗങ്ങളിൽ മ്ലാവ്, കേഴമാൻ, സെറോ, പുള്ളിപ്പുലി, ഗോരൽ, ടെനാസെറിം വെളുത്ത വയറൻ എലി എന്നിവയും അതുപോലെ നിരവധി പക്ഷിയിനങ്ങളും ഉൾപ്പെടുന്നു. നിരവധി ദേശീയോദ്യാനങ്ങളും വന്യജീവി സങ്കേതങ്ങളും ഈ ശ്രേണിയിൽ കാണപ്പെടുന്നു.

### സംരക്ഷിത പ്രദേശങ്ങൾ

* ഡോയി ഇന്താനോൺ ദേശീയോദ്യാനം
* ഡോയി സുതേപ്-പുയി ദേശീയോദ്യാനം
* ഖുൻ ഖാൻ ദേശീയോദ്യാനം
* മായെ എൻഗാവോ ദേശീയോദ്യാനം
* മായെ പിംഗ് ദേശീയോദ്യാനം
* മേ തോ ദേശീയോദ്യാനം
* മേ വാങ് ദേശീയോദ്യാനം
* നംടോക് മായെ സുരിൻ ദേശീയോദ്യാനം
* ഓപ് ലുവാങ് ദേശീയോദ്യാനം
* ഓപ് ഖാൻ ദേശീയോദ്യാനം
* ചിയാങ് ദാവോ വന്യജീവി സങ്കേതം
* ലും നാം പായ് വന്യജീവി സങ്കേതം
* മേ ലാവോ-മായെ സായെ വന്യജീവി സങ്കേതം
* മേ തുവെൻ വന്യജീവി സങ്കേതം
* ഓം കോയി വന്യജീവി സങ്കേതം

## അവലംബം
സി.കെ. മറ്റം

മലയാള സാഹിത്യകാരനായിരുന്നു വൈദികനായ സാഹിത്യതിലകൻ **ഷെവലിയർ ഫാദർ സി.കെ. മറ്റം**(16 ജൂലൈ 1888 - 19 നവംബർ 1966). തിരുവനന്തപുരം രൂപതയുടെ വികാരി ജനറൽ ആയി പ്രവർത്തിച്ചു. ക്രൈസ്തവ സാഹിത്യ കൃതികളുൾപ്പെടെ ശ്രദ്ധയമായ നാൽപ്പതോളം കൃതികൾ രചിച്ചു. വിവർത്തകനെന്ന നിലയിലും ശ്രദ്ധേയനായിരുന്നു. തിരുവിതാംകൂർ ടെക്സ്റ്റ്  ബുക് കമ്മിറ്റി, സർവ്വകലാശാലാ പരീക്ഷകൻ, കലാമണ്ഡലം ഭരണസമിതി അംഗം എന്നീ നിലകളിലും സേവനം അനുഷ്‌ഠിച്ചു. കൊച്ചി മഹാരാജാവ് പരീക്ഷിത്തു തമ്പുരാനിൽ നിന്ന് സാഹിത്യതിലകൻ ബഹുമതിയും മാർപ്പാപ്പ  ഷെവലിയർ സ്ഥാനവും നൽകി ആദരിച്ചു. "പാറേമ്മാക്കലച്ചൻ, ചാവറ അച്ചൻ, മാണിക്കത്തനാർ മുതലായവരുടെ പാരമ്പര്യത്തെ കാലാനുരൂപമാവണ്ണം നിലനിർത്തിയ ഒരാളാണ് മറ്റം കത്തനാർ", എന്നാണ് മഹാകവി വള്ളത്തോൾ ഇദ്ദേഹത്തെ വിശേഷിപ്പിച്ചത്.

## ജീവിതരേഖ
1888 ജൂലൈ 16 നു കുറവിലങ്ങാട് മറ്റത്തിൽ കുടുംബത്തിൽ ജനിച്ച  ഫാദർ സി കെ മറ്റം, 1908 മുതൽ  കാണ്ടിയിലെ പേപ്പൽ സെമിനാരിയിൽ  വൈദികപഠനം നടത്തി 1915 ജൂൺ 30 നു
പുരോഹിതനായി. ളാലം, മാൻവെട്ടം, മുട്ടാർ പള്ളികളിൽ വികാരി ആയിരുന്നു. തിരുവനന്തപുരം മാർ ഈവാനിയോസ് മെത്രാപ്പോലീത്തയുടെ സെക്രട്ടറിയും രൂപതയുടെ വികാരി ജനറലും ആയിരുന്നു. കുറവിലങ്ങാട് സെന്റ് മേരിസ് ബോയ്സ് ഹൈസ്‌കൂൾ, മാന്നാനം ഹൈസ്‌കൂൾ, ചങ്ങനാശ്ശേരി എസ്.ബി. ഹൈസ്‌കൂൾ എന്നിവിടങ്ങളിൽ അദ്ധ്യാപകനായിരുന്ന അദ്ദേഹം പിന്നീട് എസ്.ബി കോളേജിൽ മലയാളം പണ്ഡിറ്റായി. പന്ത്രണ്ടാം വയസ്സിൽ "മഹാപിള്ളമാർ" എന്ന തലക്കെട്ടിൽ നസ്രാണി ദീപികയിൽ ആദ്യ ലേഖനം പ്രസിദ്ധീകരിച്ചു. മറ്റത്തിൽ കുര്യൻ മാപ്പിള, കുര്യൻ കത്തനാർ എന്നീ പേരുകളിൽ പ്രമുഖ പത്രമാസികകളിൽ സാഹിത്യ ലേഖനങ്ങൾ എഴുതിയ അദ്ദേഹം  ഇംഗ്ലീഷും മലയാളവും കൂടാതെ  സംസ്കൃതം, ലാറ്റിൻ, സുറിയാനി എന്നീ ഭാഷകളിലും പാണ്ഡിത്യം നേടി.

ഉള്ളൂർ, വള്ളത്തോൾ, പൂത്തേഴത്ത് രാമൻ മേനോൻ എന്നിവർ അദ്ദേഹത്തിന്റെ ഗ്രന്ഥങ്ങൾക്കു അവതാരിക എഴുതിയിട്ടുള്ള പ്രമുഖരാണ്. 
## കൃതികൾ

* സ്മരണാ കിരണങ്ങൾ 
* വിശുദ്ധ ശവരിയാർ (1923)
* അർണോസ് പാതിരി (1957)
* ഇരുളും വെളിച്ചവും
* ഉപന്യാസ പ്രവേശിക(രണ്ടു ഭാഗം) (1952)
* കരയുന്ന മതിൽ (1956)
* കാളിദാസ മഹാകവി
* ക്രിസ്തു ഭഗവാൻ (1952)
* ഗുരുഗീത
* ചരിത്ര ചർച്ച
* ചിത്രവേദി
* നസ്രേത്തിലെ യോഗി
* നിരൂപണ സാഹിത്യം
* പരിത്യാഗ പരമകോഷ്ട
* പുതിയ ഉടമ്പടി (ബൈബിൾ പരിഭാഷ)
* പൂവും കായും (1952)
* ബാലസാഹിത്യം
* ഫ്രെഡറിക് ഒസ്സാനം
* മനുഷ്യ ജന്മം
* മഹാപിതാ
* ഒരു മാതൃകായുവാവ് (1952)
* യേശു ക്രിസ്തു
* വിമർശനവിഹാരം 
* സന്മാതൃകാഫലം
* സാഹിത്യസുധ(1954)
* Cardinal Eugene Tisserant

## പുരസ്കാരങ്ങൾ
* സാഹിത്യതിലകൻ ബഹുമതി
* ഷെവലിയർ സ്ഥാനം
## അവലംബം


വർഗ്ഗം:ക്രൈസ്തവ സാഹിത്യം
വർഗ്ഗം:വിവർത്തകർ
കാസാബ്ലാങ്കാ ഫിലിം ഫാക്ടറി അവാർഡ്‌സ്

ചലച്ചിത്ര നിർമ്മാണ കമ്പനിയായ കാസാബ്ലാങ്കാ ഫിലിം ഫാക്ടറി ലോകമെമ്പാടുമുള്ള സ്വതന്ത്ര ചലച്ചിത്ര പ്രവർത്തകർക്കായി സംഘടിപ്പിക്കുന്ന ഇന്റർനെറ്റ് മൂവി ഡാറ്റാബേസ് യോഗ്യത നേടിയ പുരസ്‌കാര ദാന പരിപാടി ആണ് **കാസാബ്ലാങ്കാ ഫിലിം ഫാക്ടറി അവാർഡ്‌സ്** (Casablanca Film Factory Awards).

## ചരിത്രം
ചലച്ചിത്ര സംവിധായകനായ നിർമൽ ബേബി വർഗീസ് 2022 മുതലാണ്  കാസാബ്ലാങ്കാ ഫിലിം ഫാക്ടറി അവാർഡ്‌സ് ആരംഭിക്കുന്നത്. 2022 ജൂലൈ മൂന്നിനായിരുന്നു ആദ്യത്തെ കാസാബ്ലാങ്കാ ഫിലിം ഫാക്ടറി അവാർഡ്‌സ് പ്രഖ്യാപിക്കുന്നത്. ലാറി ഹാങ്കിൻ, ലോറെലി ലിങ്ക്‌ലേറ്റർ, സിയാൻ റീവ്സ്, പോൾ സ്‌പുരിയർ, എസ്  പി സോംടോവ് and ദിമിത്രി ഫ്രോലോവ് എന്നിവർ ഈ ചലച്ചിത്ര പുരസ്‌കാര ദാന പരിപാടിയുടെ ആദ്യ വർഷത്തിലെ വിജയികളാണ്.

## അവലംബം

## പുറത്തേക്കുള്ള കണ്ണികൾ
* കാസാബ്ലാങ്കാ ഫിലിം ഫാക്ടറി അവാർഡ്‌സ് ഇന്റർനെറ്റ് മൂവി ഡാറ്റാബേസിൽ 
*
വഴിയെ ഇൻഡീ ഫിലിം ഫെസ്റ്റ്

മലയാളത്തിലെ ആദ്യത്തെ ഫൗണ്ട് ഫുട്ടേജ് സിനിമയായ വഴിയെയുടെ വിജയത്തിന് ശേഷം ലോകമെമ്പാടുമുള്ള സ്വതന്ത്ര ചലച്ചിത്രങ്ങളേയും, സ്വതന്ത്ര ചലച്ചിത്ര പ്രവർത്തകരേയും പ്രോത്സാഹിപ്പിക്കുക എന്ന ലക്ഷ്യത്തിൽ ചലച്ചിത്ര നിർമ്മാണ കമ്പനിയായ കാസാബ്ലാങ്കാ ഫിലിം ഫാക്ടറി ലോകമെമ്പാടുമുള്ള സ്വതന്ത്ര ചലച്ചിത്ര പ്രവർത്തകർക്കായി സംഘടിപ്പിക്കുന്ന ഒരു വാർഷിക ചലച്ചിത്രമേളയാണ് **വഴിയെ ഇൻഡീ ഫിലിം ഫെസ്റ്റ്** (Vazhiye Indie Film Fest).

## ചരിത്രം
2024 ൽ ആണ് കാസാബ്ലാങ്കാ ഫിലിം ഫാക്ടറി *വഴിയെ ഇൻഡീ ഫിലിം ഫെസ്റ്റ്* ആരംഭിക്കുന്നത്. ചലച്ചിത്ര സംവിധായകനായ നിർമൽ ബേബി വർഗീസാണ് ഫെസ്റ്റിവൽ ഡയറക്ടർ.

## അവലംബം

## പുറത്തേക്കുള്ള കണ്ണികൾ
* വഴിയെ ഇൻഡീ ഫിലിം ഫെസ്റ്റ് ഇന്റർനെറ്റ് മൂവി ഡാറ്റാബേസിൽ
* വഴിയെ ഇൻഡീ ഫിലിം ഫെസ്റ്റ് ഫിൽംഫ്രീവേയിൽ

വർഗ്ഗം:കേരളത്തിലെ ചലച്ചിത്രമേളകൾ